سازمانی یاری کورد هێرشی هاوبەشی دەوڵەتانی داگیرکەر بۆ سه‌ر كوردستان محكوم ده‌كات | یاریکورد یاهەق\nHome یاریکورد و یارسان سازمانی یاری کورد هێرشی هاوبەشی دەوڵەتانی داگیرکەر بۆ سه‌ر كوردستان محكوم...\nسازمانی یاری کورد هێرشی هاوبەشی دەوڵەتانی داگیرکەر بۆ سه‌ر كوردستان محكوم ده‌كات\nخەڵکی خەبەتگیری کوردستان هاونیشتمانانی تێکوشەر\nناوەندە جیهانیەکان گەلانی مروڤ دوست\nماوەی چەند روژە هێزە داگیرکەرەکانی عەرەبی ئیسلامی بە پێش چاوی هەموو دنیاوە ئەم جارەیان بە ئاڵای حسەینی کوری عەلی و لە ژێر فەرمانی حوکمرانانی شیعەی عێراقی و بە هاوکاری مەلاکانی ئێران و فاشیستەکانی تورکیا بە هێزیکی زۆرەوە هێرشێکی دڕندانە و دوژمنکارانەیان کردوەتە سەر خاک و نیشتمانەکەمان لە باشوری کوردستان و دوێنە لە ژێر ناوی داعش و بە عەلەمی (ئاڵای) رەشی لا ئیلاهە ئیلەڵا و ئەورۆ لە ژێر ناوی حەشد و بە عەلەمی سەوزی یا حسەین هەتاکوو ئێستا دەیان هاوڵاتیانی ئێمەیان لە سەر زێد و ماڵ و هاڵی خویان کوشتوە و بە هەزاران کەسیش لە ماڵ و مڵکی خویان بە دەستی شومی داگیرکەرانی ئیسلام ئاوارە بوون و ماڵەکانیان بە دەستی تاریکپەرستانی عەرەب روخێندراون و زیانێکی زۆریان بەر کەوتوە تەنیا لە بەر ئەوەی ویستویانە لە رێگای ئاشتیانەوە بە ماف و ئازادی خویان بگەن کە بە دەیان ساڵە لە لاێەن چوار وڵاتی ئێرانی.عێراقی،تورکی و سوری و سێ نەتەوەی فارس ،تورک و عەرەبەوە لیان زەوت کراوە بگەن.\nئه‌و جینایه‌ت و هێرشه درندانه‌یه‌ی دەوڵەتانی عێراقی،تورکی و ئێرانی ئیسلامی بۆ سه‌ر خاک و خەڵک و نیشتمانەکەمان و سه‌ركوتی بێ به‌زییانه‌ی ئەو دەوڵەت و نەتەوانە بۆ سەر گەلی کوردمان لە باشور كرده‌وه‌یه‌كە پێچه‌وانه‌ی هه‌موو بنه‌ما مروڤیەکانە و له چوارچێوه‌ی پیلانی هاوبەشی دەوڵەتانی داگیرکەری ئیسلامی ئێرانی، تورکی و عێراقی بۆ ده‌ست راگه‌یشتن به هەموو خاکی کوردستان و ناوچه‌كه و ئاوه‌ڵه بوونی رێگه‌ی زه‌مینی بۆ پێوه‌ندی به هێزیان دژی گەل و نیشتمانەکەمان و زه‌ربه‌تدان له ئیراده‌ی گه‌لی كورد له هەر چوار بەشی وڵات.\nسازمانی یاری کورد (یارسان) زۆر به توندی هێرشی هێزه‌كانی عێراقی عەرەبی ئیسلامی و پاسدارانی ئێران و دەوڵەتی تورک بۆ سه‌ر هه‌رێمی كوردستان مه‌حكوم ده‌كات و داوا لە سەرجەم کوردستانیانی خوشەویست دەکات کە رێزەکانی نێو ماڵی کورد بپاریزن و دەستی تاوان بۆ هیچ لاێەنێک و کەسایەتیکی کورد درێژ مەکەن کە ببێتە هوی لێک تەرازانی رێزەکانمان و دوژمنان بتوانن بە قازانجی خویان سودی لێ وەر بگرن.\nهه‌ر به‌و بۆنه‌وه سازمانی یاری کورد داوا له ولاتانی خاوه‌ن هێز و نه‌ته‌وه‌یه‌كگرتوه‌كان و هێزه‌كانی هاوپه‌یمانان ده‌كات سنوورێك بۆ هێرشی ناره‌وای هێزه جینایه‌تكاره‌كانی رژیمەکانی عێراق ،ئێران و تورک دابنیەن کە رێز لە ماف و ئازادی خەڵکی کوردستان بگرن و هەوڵ نەدەن لە ئەوە زیاتر ئاڵای ئەڵا و ئەکبەرەکەیان بە سەر ماڵ و خاکی ئێمەدا بەرز بکەنەوە و لە ژێر ئەو ئاڵاێە ماڵمان لێ کاول بکەن و لە زێدی خومان وەک میوان ژیان بە سەر بەرین ماڵ لە خاون ماڵ حەرام بکرێت و ئەوانیش ئاخا و سەروەر بن. \nسازمانى یاری کورد (یارسان)\n٢١ ئوکتوبری ٢٠١٧\nژمارەی بینین 2,116


گفتوگۆیه‌کی نێوان نەوال سه‌عداوی و مونا، له‌سه‌ر به‌رخی سه‌ربردراو.\nبه‌رخی جه‌ژنی مه‌ولود: به‌شی یه‌که‌م.\nمونا پرسیاریکرد: به‌رخ له مردن ده‌ترسێت نەوال؟ عه‌قڵی ئاژاڵ هه‌ست به مانای مردن ده‌کات؟ نەوال : بێ گومان مونا، ده‌نا چۆن خۆی ڕادپسکێنێت و تا دوا نه‌فه‌س و دوا دڵۆپی خوێنی هه‌وڵ ئه‌دات خۆی ڕزگار بکات؟!. مونا: که‌واته به‌رخیش وه‌ک مرۆڤ مێشکی هه‌یه. مرۆڤ له مردن ده‌ترسێت پێش ئه‌وه‌ی بزانێت ئازاری مردن چیه، ته‌نها به خه‌یاڵ بیر له ئازاری مردن ده‌کاته‌وه، عه‌قڵمان توانای ئه‌وه‌ی نیه بزانێت که‌ی ده‌مرین، له‌گه‌ڵ ئه‌وه‌شدا له مردن ده‌ترسین، هه‌موو شته نادیاره‌کان ترسیان لای مرۆڤ دروستکردوه.\nنەوال : جارێک پرسیارم له باوکم کرد له‌سه‌ر مردن، دوای کۆمه‌ڵێک پرسیاری زۆر، باوکم وه‌رسبوو، به ده‌نگێکی به‌رز ووتی: له‌سه‌ر مردن هیچ نازانم، که‌ی مردم، له دوایدا بۆت باس ده‌که‌م، پرسیار له دایکت بکه، ئه‌و زیاتر له من له خواوه نزیکه! هه‌ندێک جار باوکم گاڵته‌ی به دایکم ده‌کرد، به‌هۆی ئیره‌ییه‌وه، دایکم وه‌ک باوکم له کۆمه‌ڵه‌ی(نازانم) نه‌بوو، ئه‌و ده‌یووت: مرۆڤ ده‌بێت هه‌وڵبدات وه‌ڵام په‌یدابکات له جیاتی ئه‌وه‌ی بڵێ نازانم! باوکم وه‌ڵامی دا‌یکمی ده‌دایه‌وه که‌واته بۆچی به دوای پرسیاره‌کانیدا ناگه‌ڕێیت؟ به گاڵته‌جاڕیه‌وه دایکم وه‌ڵامی ده‌دایه‌وه و ده‌یوت: چوونکه هه‌موو کاته‌کانم سه‌رقاڵم به خواردن ئاماده‌کردن و جل شتنی 9 منداڵ و باوکیانه‌وه! باوکم وه‌ڵامی ده‌دایه‌وه: بۆ من وه‌به‌رم هێناون؟ دایکم دیووت: نا من وه‌به‌رم هێناون گه‌وره‌م، به‌ڵام تۆ دروستتکردوون به پێی تیۆریه‌کانی (ئه‌رستۆ)، (دایکم پێش ئه‌وه‌ی هاوسه‌رگیرێتی بکات له‌گه‌ڵ باوکمدا له قوتابخانه‌ی ئاماده‌یی شتێک فێربووبوو له‌سه‌ر ئه‌رستۆ)، ئه‌رستۆ بڕوای وا بوو که هێلکه‌ی ژن بێڕۆحه، ره‌حمیش ده‌فرێکی مردوه، ته‌نها تۆمی پیاو ده‌بێته هۆی دروستکردنی ژیان له کۆرپه‌له‌دا. به‌رخه سه‌ربڕاوه‌که به چاوه کراوه‌کانیه‌وه له منی ده‌ڕوانی، تۆ بڵێی ڕاستی ترسی من بزانێت: به‌زه‌ییم پیاده‌هاته‌وه، سه‌یرم به‌رزده‌کرده‌وه و گیای سه‌وز و تازه‌م بۆ ڕادگرت بۆ ئه‌وه‌ی بیخوات، به سۆزه‌وه بانگم ده‌کرد: (خوخو)، خو خو به بێده‌نگیه‌وه چاوی تێبڕیبووم و ته‌ماشای ده‌کردم، وام ده‌زانی تۆ منت خۆشده‌وێت ئه‌ی (نونو)، خو خو وه‌ک دایکم و باوکم به‌نازناوی نونو ده‌یناسیم، وام ده‌زانی تۆ جیاوازیت له خوشک و براکانت، به‌ڵام وه‌ک ئه‌وان وابوویت!.\nبه‌رخی جه‌ژنی مه‌ولود: به‌شی دووەم.\nنەوال ده‌ڵێت: ئێمه ئاژاڵه‌کان سه‌رده‌بڕین و ده‌یانخۆین وه‌ک ئه‌وه‌ی رۆحیان نه‌بێت و ئازار نه‌چێژن، ئه‌مه بیرێکی کۆنی سه‌رده‌می کۆیلایه‌تی بوو، خاوه‌نی عه‌قڵێکی دواکه‌وتوو بوون و وایان ده‌زانی هه‌موو زینده‌وه‌ران شتومه‌کێکی بێ ڕۆحن، گه‌وره پیاوانی سه‌رده‌مێکیش، له ناویاندا (ئه‌رستۆ) هه‌موو بوونه‌وه‌ره‌کانی ناو گه‌ردوونی کردووه به دووبه‌شه‌وه:\nمونا ده‌ڵێت: ئه‌رستۆ خۆی له خاوه‌ن موڵکه گه‌وه‌ره‌کان بووه و له‌گه‌ڵ نه‌جیبزاده‌کاندا چووه بۆ ڕاو وشکار، پیاو زۆر جیاوازی ناکات له نێوان ڕاوکردنی ئاسکه کێویه‌ک و ژنێکدا، ئه‌رستۆ و فه‌یله‌سوفه‌کانی سه‌رده‌می کۆیلایه‌تی چێژی جه‌نگ و کوشتنی دیله‌کان هه‌مان چێژیان هه‌یه له ڕاوکردنی نێچیره‌کان و به زۆر سێکسکردن له‌گه‌ڵ کچاندا، ئه‌مه‌ش جۆرێکه له وه‌رزشی خۆش و ئاماژه‌شه بۆ پیاوه‌تی و ئازایه‌تیان، ئه‌م چه‌مکه له جه‌نگ و ڕاوشکار و پیاوه‌تی تا ئه‌مڕۆش له هه‌موو جیهاندا له ڕۆژهه‌ڵات و ڕۆژئاوادا ده‌ژی و به‌رده‌وامه. ئایه له جه‌نگه‌کانی ئه‌مڕۆدا ئه‌شکه‌نجه‌ی پیاوه دیله‌کان و ده‌ستدرێژی سێکسی بۆ سه‌ر ژنان به‌رده‌وام نیه؟!، نەوال ده‌ڵێت: به‌ڵێ مونا وایه، ئه‌خلاقیاتی مرۆڤه‌کان به تێپه‌ڕبوونی ڕۆژگاره‌کان نه‌گۆڕدراوه، هه‌رچه‌نده خه‌ڵکانێک هه‌ن ئه‌مڕۆ که دژایه‌تی هه‌موو ئه‌شکنجه و تووندوتیژیه‌ک ده‌که‌ن له ڕۆژهه‌ڵات و ڕۆژ ئاواد و به‌رامبه‌ر به داگیرکردنی وڵاته‌کانیان و وڵاتانی تر ده‌وه‌ستنه‌وه، به‌ڵام ئه‌مانه ژماره‌یان که‌مه، ئه‌م ژماره که‌مانه بوون که دژایه‌تی ناتانیاهۆ و جۆرج بۆش و هتله‌ریان کرد.\nنەوال ده‌ڵێت: مونا، له به‌رده‌م ڕه‌گه‌زی مرۆڤدا ڕێگایه‌کی سه‌خت و درێژ هه‌یه بۆ ئه‌وه‌ی مرۆڤایه‌تی بگاته ئه‌و ئاسته‌ی که تیایدا دادپه‌روه‌ری و یه‌کسانی فه‌راهه‌مبکرێت بۆ هه‌موو که‌س، زۆربه‌ی خه‌ڵک له دڵه‌وه له ڕاستیی ده‌ترسن، وه‌ک خێرخواز خۆیان پیشان ده‌ده‌ن، ئه‌م کۆمه‌ڵه خێرخوازانه زۆرن له جیهاندا.\nملیارده‌ره‌کان وه‌ک (بیل جیتس) و (کارتر) و (بیل کلینتۆن) و ئه‌میره‌کان وپاشاکان له سه‌رده‌می پاشایه‌تی و سوڵتانه‌کاندا ده‌ستی خێر درێژ ده‌که‌ن بۆ هه‌ژاران و شانازی به‌و گه‌وه‌ره‌یی و ده‌سه‌ڵات و ده‌وڵه‌مه‌ندیه‌وه ده‌که‌ن که ده‌توانن چاکه بکه‌ن به‌رامبه‌ر به هه‌ژاران و به‌شمه‌ینه‌تان، ده‌ستی واڵاو به‌رز له به‌خشیندا به به‌زه‌ییه‌وه به‌رامبه‌ر به ده‌ست کورت و هه‌ژار له لایه‌ن خۆشنوودیه، هه‌ستکردن به به‌خشنده‌یی و هاوکاری هه‌ژارن ته‌نها به‌زه‌ییه‌که و هیچی تر.\nمونا ده‌ڵێت: به‌زه‌یی هه‌ستێکی مرۆیی و دڵنه‌رمیی نیه؟ نەوال ده‌ڵێت: من بڕوام وانیه که به‌زه‌یی مرۆییانه بێت، مونا تۆ ده‌زانیت مێژووی دروستبوونی به‌زه‌یی که‌ی بووه؟\nمونا ده‌ڵێت: پێموایه ده‌سته‌واژه‌ی به‌زه‌یی له‌و ڕۆژه‌وه ده‌ستیپێکرد که کۆیله‌کان و ژنان ده‌ستیانکرد به به‌رخوردان دژ به خاوه‌نه‌کانیان، له پێشداخاوه‌ن کۆیله‌کان له کۆیله و ژنان نه‌ده‌ترسان، له ڕاستیدا به‌زه‌یی هه‌ستێکی درۆینه‌یه، خاوه‌ن کۆیله‌کان ده‌ترسان له کۆیله‌کان بۆیه سۆزیان بۆ ده‌رده‌بڕین، هه‌روه‌ک چۆن پیاو که له ژن ترسا به‌زه‌یی بۆ ده‌رده‌بڕێت، هیچ پیاوێک به‌زه‌یی بۆ ژنه‌که‌ی نابێت ئه‌گه‌ر لێی نه‌ترسێت، یان هه‌روه‌ک چۆن هیچ سوپایه‌کی داگیرکه‌ر به‌زه‌یی به گه‌لی ژێر ده‌سته‌دا نایه‌ته‌وه تا گه‌لی ژێرده‌سته به‌چه‌ک به‌رهه‌ڵستی داگیرکارییه‌که‌ی نه‌کات، گه‌لی خۆ ڕاده‌ستکرد وه‌ک ژنانی ژێرده‌سته وان هیچ جۆره به‌زه‌ییه‌ک ناجوڵێنن به‌ڵکو گاڵته‌پێکراون، نەوال ده‌ڵێت: مه‌به‌ستت ڕقلێبوونه؟\nمونا ده‌ڵێت: نا، ڕقلێبوون هه‌ستێکی به‌رزتره له گاڵته‌پێکردن، پیاو ڕقی له ژنی خۆڕاده‌ستکه‌ر نیه، به‌ڵکو گاڵته‌ی پێده‌کات، ئه‌و جۆره ژنانه شایه‌نی ڕێزنین لای پیاوه‌کانیان، که هه‌موو شت قبوڵده‌که‌ن بێ ئه‌وه‌ی هیچ به‌رخوردێکیان هه‌بێت، خیانه‌تیان لێده‌که‌ن بێ ئه‌وه‌ی ناڕه‌زایی ده‌ربڕن، ژنیان به‌سه‌ر ده‌هێنن بێ ئه‌وه‌ی ناڕه‌زابن، له‌وانه‌یه چاوه‌ڕوانی سوپاسگوزاریش بکات چوونکه ته‌ڵاقی نادات، به‌ڵی گاڵته‌پێکردن نه‌ک ڕقلێبوون هه‌ستی ئه‌و پیاوانه‌یه که ژنه‌کانیان هه‌موو شت قبوڵ ده‌که‌ن، له‌گه‌ڵمدای له‌سه‌ر ئه‌مه نەوال؟\nنەوال ده‌ڵێت: به‌ڵێ به ته‌واوه‌تی له‌گه‌ڵتام، ناپه‌سه‌ندی له خۆشه‌ویستیه‌وه ده‌بێت نه‌ک له ڕقلێبوونه‌وه، مرۆڤ به‌رخ په‌سه‌ند ناکات چوونکه خۆشی ناوێت، مرۆڤ ڕێز له شێر زیاتر ده‌گرێت وه‌ک له به‌رخ، چوونکه شێر هێزی شکۆمه‌ندی و به‌رخوردی تێدایه، پیاو ناتوانێت به‌سه‌ر شێردا زاڵبێت له ململانێیه‌کدا نه‌بێت که یان دۆڕاو ده‌بێت، یان براوه، ئه‌م ترسه له تێکشکان و ئه‌و هه‌سته له به‌رخوردی شێره‌که کارێکده‌کات که شێر به به‌هاو به‌نرخ سه‌یربکرێت له لای پیاو، بۆچی به پیاوی ترسنۆک ده‌ڵێن: وه‌ک مه‌ڕ وایه؟\nنەوال ده‌ڵێت: به‌ڵێ به‌رهه‌ڵستیکردنی درۆ و زوڵم و داگیرکاری پایه‌ت به‌رزده‌کاته‌وه چه‌ند خه‌ڵک ڕقیشیان لێتبێت.


ئه‌فه‌ندییێن هه‌ولێرێ ب شال و شاپکێن هیپسته‌ر – ىەرگەه – Bergeh\nئه‌فه‌ندییێن هه‌ولێرێ ب شال و شاپکێن هیپسته‌ر\nBergeh Kurdistan On 09/08/2019 / ھەمەرەنگ\nئەحمه‌د نەوزاد کو خوه‌دیێ کۆمپانیا (میر. هه‌ولێر) ه، پشتی (بی بی سی) ڤێ جارێ ژی د ڕۆژنامه یا سوێدی (داگێنس نیھێتەر) دا ب هه‌ڤپه‌یڤینه‌کێ که‌تە ناڤ ڕۆژه‌ڤا چاند و کولتورێ.\nئه‌فه‌ندییێن هه‌ولێرێ نه ب شال و شاپکێن خوه یێ باڤ و کالان لێ ب جل و به‌رگێن خوه یێن “هیپسته‌ر” ، بالا مه‌دیایا جڤاکی ب ئاوایه‌ک دن دکشینن ل سه‌ر کوردستانا باشوور.\nهندەك ڕه‌سمێن ڤان خۆرتان کو ب مناسه‌به‌تا داناسینا که‌لها هه‌ولێرێ هاتبون کشاندن ب هه‌ڤپه‌یڤینا ڤۆجاتڤ، بالا (بی بی سی) کشاند بو ڤێ جارێ ژی د مه‌دیایا سوێدی دا ب ڕه‌سمه‌ک دن یا هه‌ولێرێ، ب چاڤه‌که دن و ب بابه‌ته‌ک دن دیت.\nدامه‌زرینه‌رێ کۆمپانیا (میر.هه‌ولێر) یا کنج، جل و به‌رگێن مێران، ئەحمه‌د نەوزاد دبێژە:\n“ئه‌م دخوازن نێرینا خوه ڤەگوھێزین کوردستانێ، و ده‌ستنیشان بکن کو ئه‌و وه‌لاته‌ک نووژه‌نه و نه ته‌نێ چۆله.\nباژاریبوونا هه‌ولێرێ نه کێمی هه‌فت هه‌زار سالانه، و تێ گۆتن کو یه‌ک ژ جیهێ هه‌ری که‌ڤنار، دۆمدار و قەدیم یا که‌ڤنه‌شۆپی یا جیهانێ یه. پایته‌ختا کوردستانێ د هه‌زار سالێن چوویی دا وه‌کی ئاسووری، فارسی، ئه‌ره‌ب و ئۆسمانیان؛ د بن ته‌سیرا چاندێن گه‌له‌ک مه‌ده‌نییه‌تان دا مایه. هه‌ولێری وه‌کی هه‌موو کوردێن ده‌ورێن دن ب ڤێ دیرۆکا خوه یا قه‌دیم ڤه گه‌له‌ک جاران ب هه‌مبه‌ر کارەساتێن مه‌زن هاتنه.\nهه‌ری داوی کامباخا شه‌رێ داعشێ ل هه‌رێمێ زه‌ره‌ر و نه‌خوه‌شییێن گه‌له‌ک مه‌زن په‌یده‌ک کربون. ته‌سیرا ئه‌نجامێن شه‌رێ ل هه‌مبه‌ر داعشێ هه‌ر چه‌ند ژیانا ڕۆژانه یا هه‌ولێر و کوردێن باشوری، ب ئاوایه‌ک نه‌یینی گوهه‌راندبه ژی، مۆده یا نوو یا ئه‌فه‌ندییێن هه‌ولێرێ، د سالا داوی دا د ئنستاگرام و فێسبۆکێ دا ژ خوه ڕا ژ 950000 هه‌زار که‌سان زێده‌تر شۆپاژۆ و هه‌زکری چێکرنه.\nفکرا وان یا بنگه‌هین ئه‌وه کو ئه‌و دخوازن ئه‌سنافێن هه‌رێمێ ب ته‌سیرێن نووژه‌ن یێن ژ ئه‌ورۆپی/رۆژاڤایی ڕا تێکلدار بکن کو، ب ڤێ ستیل و مۆده یا خوه یا نوو ل هه‌رێمێ حه‌ره‌که‌ته‌ک ئابۆری په‌یده ببه.\nئه‌ڤ ڕه‌سم، هێڤیه‌که دن دورست دکه کو ژ ناکۆکییێن ڕۆژهلاتا ناڤین یا کو د بن باندۆرا شه‌ر و نه‌خوه‌شییێن جڤاکی دا یه، پڕ دوورتره. هێڤییه‌ک ئاڤا دکه کو، ڕه‌سمێ کوردستانێ د مه‌ژییان دا ژ عیراقێ و کولتورا عه‌ره‌بان دوور دخه.\nمیر. ئه‌ربیل نها ب دو کۆمپانیایێن مۆدێ یا سوێدی ڕا دانووسته‌ندنان دکن کو د پێشه‌رۆژێ دا جل و به‌رگێن وان بفرۆشن، لێ ئه‌ڤ یه‌ک هێژا نه زه‌لاله.


10:37 - 24/04/2022\nتوركیا لوتكەی كوڕەژارو لینكێی داگیر كرد!\nد. كامەران مەنتک\nچەند رۆژێكە بۆرودومانی فڕۆكە جەنگیەكانی توركیا بۆ سەر لوتكەی كوڕەژارو لینكێ وەستاوە، وەك خەڵكی ناوچەكە، كە لەنزیكەوە ئاگادارن، ئاماژەی پێدەكەن، جولەی كۆپتەرو فڕۆكە جەنگیەكان لە سەر ئەو دوو لوتكەیە نەماوە، ئەمڕۆ سەربازی توركی لەسەر ئەو دوو لوتكەیە بینراون، ئەمەش ئەوە دەسەلمێنێت، كە توركیا لە ئێستادا ئەو دوو لوتكەیەی داگیر كردووە، نازانرێت لەرۆژانی ئایندە چی روودەدات و ئاڕاستەی شەڕەكە چۆن یەكلایی دەبێتەوە، ئایا پەكەكە دەتوانێت ئەو ناوچەیە لە دەست توركیا دەربهێنێتەوە؟ لەبەرئەوەی شەڕ هەمیشە گۆڕانكاری خێرا بەخۆیەوە دەبینێت، هەرچەندە چۆن داگیركردنی لوتكەیەكی وا سەخت ئاسان نیە، بەهەمان شێوە رزگاركردنیشی لەدەستی دوژمن كارێكی ئاسان نیە، بەتایبەتیش لەدۆخێكی وەكو ئێستا دا، كە پەكەكە بەتەنیا لەگۆڕەپانی شەڕ جێهێڵراوە وهێزەكانی تری كوردی لەهەموو پارچەكانی كوردستان وەك تەماشاكەرێك سەیری دەكەن.\nوەك لە وتارەكانی پێشوودا ئاماژەمان پێكرد ئەو دوو لوتكەیە لەرووی ستراتیژیەوە بایەخێكی ئێجگار گەورەیان هەیە، لەباشوورەوە بەسەر دەشتاییەكانی مووسڵ ولەباكووریشە بەسنووری توركیای دەبەستێتەوە، لەكاتێكدا ئەگەر زانیمان بنكەی سەربازی توركیا بە عشیقەش هەیە، بەم چەشنە توركیا بەناوی شەڕی پەكەكە ئەو ناوچەیە لەرووی سەربازیەوە بە تەواوی ئابڵووقە دەدات. هاوكات موسلیش بەسنوورەكانی توركیا دەبەستێتەوە!\nئەو داگیركردنەی توركیا تەمی خەمێكی قووڵی خستۆتە سەر رووخساری نەك بەتەنیا خەڵكی ناوچەكە، بەڵكو ئەو پێشمەرگانەی لەو ناوچەیەش كۆكراونەتەوە، دڵگران وخەمبارن، ناوچەكە لە دۆخێكی تازیەباریدا دەژیت، هێزەكانی زێرەڤانی ولەشكری رۆژ لەنزیك سەنتەری شارۆچكەكان دا جێگیركراون وتوركیا رێگەیان نادات لە ناوچەی شەڕ نزیك ببنەوە، ئەمەش بەشێوەیەك لەشێوەكان واتای ئەوەیە دۆخی ئەو هێزانەش لەمەترسیدایە، هەرچەندە ئەگەر ڕیككەوتنیش هەبێت، لەكاتی سەركەوتندا لایەنی بەهێز مەرجەكانی خۆی دەسەپێنێت، بۆیە ئەگەری هەیە پەیوەندیەكانی توركیاو ئەو هێزانە دوای ئەو قۆناغە گۆڕانكاریەكی ریشەییان بەسەر دابێت.\nشایەنی ئاماژە پێكردنە سوپای توركیا ناوی لەو هێرشە دوژمنكاریە ناوە چنگی قفل، دیارە مەبەستی لەوە ئەوەیە ئەمجارەیان ئامانجەكانی خۆی بەتەوای لەباشووری كوردستان بەدەست بهێنێت، لەبەرئەوەی ئەو ناوانەی توركیا لەهێرشەكانی دەنێت، رەنگدانەوەی ستراتیژی سەربازی توركیایە، بۆنمونە لەساڵی (2019) كاتێك هێرشی گرێسپی وسەرێكانی كرد لە رۆژئاوای كوردستان دەستپێكرد، ناوی لە هێرشەكەی نا سەرچاوەی ئاشتی، لەبەرئەوەی لەرووی ستراتیژیەوە ناوچەكە بایەخێكی گەورەی بۆ پڕۆژەی توركیا لەدروستكردنی ناوچەی ئارام هەبوو، وەك رایانگەیاند ئامانجەكانی خۆیان هێنایە دی وهەڕەشەی كوردیان لە رۆژئاوای كوردستان بەتەواوی بنەبڕ كرد، دیارە لەباشووریش هەمان ئامانجیان هەیە، بۆیە لەو هێرشەدا ئامانجی گەورەیان هەیەو دەیانەوێت لەژێر ناوی شەڕی پەكەكەدا مەسەلەی كورد لەباشووری كوردستان بەتەواوی قوفڵ بدەن.\nئەو هێرشانەی توركیا لەژێر چاودێری وسەرپەرشتی هاوپەیمانی ناتۆو وڵاتە یەكگرتووەكانی ئەمریكادا بەڕێوەدەچێت، دیارە بێدەنگی روسیاش ئەوەمان بۆ روون دەكاتەوە ئەویش رەزامەندی لەسەر ئەو ستراتیژە نواندووە، چونكە ناكرێت بێ ئاگاداری روسیا ئەو گۆڕانە ریشەییانە لەناوچەكەدا رووبدات، ئەمەش بەشێوەیەك لەشێوەكان ئەوە دەگەیەنێت نەخشەی سیاسی ناوچەكە لەبەرژەوەندی توركیا دادەڕێژنەوە ولەسەر حیسابی مەسەلەی كورد سازش لەگەڵ توركیا دەكەن.\nكەواتە ئەم هێرشانەی توركیا بەشێكە لە پڕۆسەی سەرلەنوێ دابەشكردنەوەی كوردستان، كە زۆر لەدابەشكردنەكەی دوای جەنگی یەكەمی جیهانی مەترسیدارترە، لەبەرئەوەی ئەمجارەیان جگە لەوەی خاكی كوردستان لە خاچ دەدەنەوە ناوچەكە لەسەر بنەمای دیمۆگرافیش دادەڕێژنەوە، دیارە دۆخی هەرێمی كوردستان لەئێستادا زۆر جیاوازە لەقۆناغی بەر لەهاتنی داعش وهێنانی شەپۆڵی ئاوارەكان بۆ هەرێم، كە بەشێك بووە لەو پڕۆسەیە. دەبێت میدیاكانی كوردی واز لەیەكێتی وپارتی ومەسەلەی مریشك وهێلكەكە بێێن، راستەوخۆ رای گشتی لەو مەترسیانە ئاگادار بكەنەوە، لەبەرئەوەی ئەو دوو حیزبە لە ئێستادا ئیرادەی سیاسی وسەربازی خۆیان بە تەواوی لەدەست داوەو تەنیا وەكو دێوجامەیەك بۆ خەریك كردنی رای گشتی كوردستان ووەك قەڵغانێك بۆ ئاڕاستەكردنی تووڕەیی خەڵك بەكاردەهێنرێن، ئەگینا ئێستا پڕۆسەكە داگیركاریەكە راستەوخۆ لەلایەن توركیاوە بەڕێوە دەچێت وپێویستە خەڵكی كوردستان ئاگاداری ئەو راستیانە بن.


کۆیە، گردبوونەوەیەک بۆ پشتگیریی عەفرین بەرێوەچوو - RojNews\nلە چوارچێوەی چالاکییەکانی پشتگیریی بۆ عەفرین، کە لە بەشێکی زۆری شار و شارۆچکەکانی هەرێمی کوردستان بەڕێوەچوو، لە شارۆچکەی کۆیەش گردبوونەوەیەک بۆ پشتگیریی عەفرین بەڕێوەچوو و تیایدا هێرشەکانی سوپای تورک و چەتەکانی شەرمەزارکران..\nئێوارەی ئەمڕۆ، بە دەستپێشخەریی کۆنگرەی نەتەوەیی کوردستان-کەنەکە، لە پارکی شەهیدانی قوڕەبەرازە لە شارۆچکەی کۆیە-ی سەر بە شاری هەولێر، گردبوونەوەیەکی جەماوەریی بۆ پشتگیری عەفرین بەرێوەچوو.\nلە گردبوونەوەکەدا، شوکروڵا حەمەدەمین، ئەندامی کەنەکە، بەیاننامەی گردبوونەوەکەی خوێندەوە و تیایدا هاتبوو: وەک چۆن لە بەرخۆدانی کۆبانێ-دا گەلی کورد لە باشوری کوردستان بە هەموو شێوەیەک پشتگیری و پشتیوانی خۆیان بۆ ڕۆژئاوای کوردستان سەلماند، ئەمڕۆش ئەم ڕۆحە لەناو گەلەکەمان لە باشوری کوردستان زیندووە و هەمیشە لەسەرپێن.\nهەروەها، عوبێد عوسمان، سەرۆکی لقی کۆیەی یەکێتی زانایانی ئایینیی ئیسلامیی کۆیە، وتارێکی پێشکەشکرد و وتی: ئەو دڕندایەتییەی کە تورکیا بەرامبەر بە گەلی کورد لە ڕۆژئاوای کوردستان دەیکات بە هەموو شێوەیەک شەرمەزار و ڕیسوای دەکەیەن، ئەردۆغان هەمان چارەنووسی سەدام حسێن-ی دەبێت لە دژایەتیکردنی گەلی کورد.\nوتیشی: ئەوەی جێی شەرمەزارییە، هەموو ئەو وڵاتانەی کە خۆیان بە پارێزەری مافەکانی مرۆڤ دادەنێن، لە بەرامبەر بەو ناحەقییەی کە بەرامبەر بە کوردان دەکرێت بێدەنگییان هەڵبژاردووە.\nهەر لە گردبوونەوەکەدا، دکتۆر هاوژین سڵێوە، پەیڕەوێکی ئاینی مەسیحی لەسەر ناوی قەشەی مەسیحییەکان لە کۆیە، وتارێکی پێشکەشکرد و وتی: بە درێژایی مێژوو بە ناوی ئاینەوە خەدرێکی گەورە لە کورد کراوە و ئاینیشیان بۆ بەرژەوەندی تاکەکەسی و گروپێک بەکارهێناوە و کوردیان وەک کافر لە قەڵەم داوە.\nئەوەشی وت: پێویستە لەسەر هەموو کەس و لایەنێک تەنیا بەقسە پشگیریی لە عەفرین نەکات، بەڵکو قسەکان ببنە کردار و بە هەموو جۆرێک پشتیوانیی لە هەموو پارچەکانی کوردستان بکرێت، بکرێت چونکە هەموو وەک دەمار بە یەکەوە لکێندراون، هەموو کەسێک بەتایبەتمەندیی خۆیەوە دەتوانێت پشتگیری لە عەفرین بکات.


حەوت ئیمپراتۆر و فەرمانڕەوای شێتی دنیا\n:: PM:04:45:22/02/2021 \nلەوەتەی دنیا و مرۆڤایەتی دروست بووە، كە مێژووەكەی بۆ دەیان هەزار ساڵ پێش ئێستە دەگەڕێتەوە، گرووپ و كۆمەڵگا و قەوارە و دەوڵەت و شانشین و ئیمپراتۆریەت هەبووە، واتە هەر كۆمەڵگە و گرووپ و قەوارەیەك لەلایەن كەسانێكەوە فەرمانڕەوایەتیان كراوە، ئەوان چۆن هاتوون و رەفتار و هەڵسوكەوتیان كردووە، لەیەكتر جیاوازن، بەشێك لەو فەرمانڕەوایانە شتێك كۆی كردوونەتەوە، ئەویش شێتییە، وەك لە خوارەوە باسی هەندێكیان كراوە.\nشارلی شەشەم سەرەڕای شێتییەكەی تا مردن فەرمانڕەوایەتی فڕەنسای كرد\nیەكەم/ شا شارلی شەشەم\nماوەی 42 ساڵ فەرمانڕەوایەتی فڕەنسای كرد، لە تەمەنی 21 ساڵیدا فەرمانڕەوایەتی وەرگرت، سەرەتا لەلایەن خەڵكەكەی كەسێكی باش و خۆشەویست بووە، بەڵام كە گەیشتە تەمەنی 25 ساڵی، تووشی نۆرەی هەلوەسە لە بیركردنەوە و تێگەیشتن هاتەوە، كە لەگەڵ بەتەمەنداچوونییەوە زیاتر دەبوو، لەگەڵ گەیشتنی بە تەمەنی 32 ساڵی تووشی حاڵەتێك لە شێتی بوو و چوار پاسەوانی خۆی كوشت، بەر لەوەی هێرش بكاتە سەر لویس ئورلیانزی برای، لەوساتەوە تووشی نۆرەی توندی شێتی هاتەوە و خراپتر دەبوو، تا بە "چارلزی شێت"، دەناسرا، وای دەزانی كە لە شووشە دروست كراوە و تەلی ئاسنی لەخۆی دەدووری بۆ ئەوەی نەشكێت، سەرەڕای شێتییەكەی تا مردن فەرمانڕەوایەتی فڕەنسای كرد.\nدووەم/ ئیمپراتۆر نیرۆن\nدوای ماوەیەك لە ئاشتی و خۆشگوزەرانی لە سەردەمی ئیمپارتۆر كلۆدیۆسی باوكی، رۆما كەوتە ژێر فەرمانڕەوایەتی نیرۆنی كوڕەكەی، كە ناوی بە چەندان لادان بەسترایەوە لەوانە چێژبینین لە سووتاندنی خەڵك، ساڵی 64ی زاینی دیارترین تاوانی نیرۆنی بەخۆیەوە بینی، كاتێك ئاگری رۆمای بەناوبانگ دروست بوو و 10 گەڕەكی لە كۆی 14 گەڕەكی شارەكە سووتاند، ئەوكاتەی ئاگر لە شارەكە بەرز بووەوە و خەڵك دەسووتا لەناو هاوار و ناڵینیان، نیرۆن لەسەر تاوەرێكی بەرزەوە دانیشتبوو و چێژی لە بینینی ئاگرەكە دەبینی و ئامێرێكی میوزیكی بەدەستەوە بوو و ئاوازی دەژەنی، شیعرەكانی هۆمیرۆسی وەك گۆڕانی دەگوت كە وەسفی ئاگری تەروادەی كردبوو.\nدوای ئاگرەكە تۆمەتی هەڵگیرسانی خستە ئەستۆی مەسیحییەكان و ئەوانی گرت و لە رێگەی كردنیان بە خۆراكی ئاژەڵی دڕندە و سووتاندنیان، لەبەردەم خەڵكی رۆما و هەموو ناوچەكانی پیمپراتۆریەتەكەی خوێنی رشتن، لە ساڵی 68ی زاینی دایكی خۆی كوشت، بەر لەوەی خۆیشی بكوژێت، بەوەیش كۆتایی بە چیڕۆكی ستەمكارێك هات كە شاری رۆمای بە شێتییەكەی شەكەت كردبوو.\nسێیەم/ شا لۆدفیگی دووەم\nدوای مردنی باوكی لە 1864 و لە تەمەنی 18 ساڵیدا بووە شای باڤاریا، ناسناوی "شای قازەكان" یان "شای چیڕۆكە ئەفسانەییەكان"ی پێ بەخشرا، خاوەن رەفتار و ئاكاری سەیر بوو، خۆی لە جێبەجێكردنی ئەركە فەرمییەكانی وەك فەرمانڕەوای دەوڵەت و بۆنە كۆمەڵایەتی و فەرمییەكان دەدزییەوە، حەزی لە ژیانی دابڕین و بەتەنیا بوو و چەندان قەڵای ئەفسووناوی دروست كردبوو، لە ساڵی 1866 بە شێت تۆمەتبار كرا، بەوهۆیەوە و لەسەر داوای مامی لادرا كە خۆی كردە فەرمانڕەوا و دواتر تەرمی لۆدفیگ و ئەو پزیشكەی كە رای گەیاند ئەو شێتە، بەیەكەوە دۆزرانەوە.\nچوارەم/ خوانای یەكەم\nچیڕۆكی خوانای یەكەم، شای شانشینی قشتالە لە ئیسپانیا یەكێكە لە چیڕۆكە كارەساتبارەكان لە مێژووی ماڵباتەكانی فەرمانڕەوا لە دنیادا، فەرمانڕەوایەتییەكەی چەند سەردەمێكی شێتی تیادا بوو، جیا لە چەندان ساڵ لە گرتووخانە بەفەرمانی باوكییەوە كە شێتیەتی راگەیاند، ئەو لە تەمەنی 16 ساڵیدا شووی بە گەنجێكی قۆز بەناوی فیلیپ كرد، وەك باس دەكرێت تێكچوونی مێشكی خوانا دوای مردنی هاوسەرەكەی دەستی پێ كرد كە بۆ ماوەی هەشت مانگ لەگەڵ تەرمی هاوسەرەكەی گەشتی كردووە و لە رێگایش ماچی كردووە و دەستگەمەی لەگەڵ كردووە، لە ساڵی 1555 لە تەمەنی 75 ساڵی كۆچی دوایی كردووە.\nپێنجەم/ میتریداتی شەشەم\nیەكێكە لە شاكانی كۆنی یۆنان و تەواوی ژیانی بە بوونی خەیاڵ و ترسی ژەهراویكردنی لەلایەن دوژمنەكانی ژیاوە، بۆیە رۆژانە بڕێكی كەم ژەهری خواردووە بۆ ئەوەی لەشی لەسەر رابێت و بەرگری دژ بە ژەهر دروست بكات، دوای دۆڕانی بەرانبەر بە رۆمانەكان و گەیشتنیان بۆ ناو كۆشكەكەی، بڕیاری دا خۆی بكوژێت و هیچی نەدۆزییەوە تەنیا ژەهر نەبێت، هەموو ئەو ژەهرەی لای بوو خواردی بۆ ئەوەی بمرێت، بەڵام لەشی بەرگری بەرانبەر دروست كردبوو و نەمرد، سەربازانی رۆمان گرتیان و بەزنجیركراوی بردیانە رۆما.\nشەشەم/ ئیمپراتۆر جیا جینگ\nلە ساڵی 1521ی زاینی چۆ هۆكینگ لە شوێنی ئامۆزاكەی بووە 12مین ئیمپراتۆری ماڵباتی مینگ، ناسناوی "جیا جینگ"ی بۆخۆی دیاری كرد، واتە "هێمنییەكی بێوێنە"، بەوە ناوی دەركرد كە شێتی بەدەستهێنانی دەرمانی نەمرییە، بۆیە وای دەزانی كۆكردنەوەی خوێنی سووڕی مانگانەی كچانی پاكیزە و بەكارهێنانی بۆ دروستكردنی مادەیەك بەناوی "قورقوشمی سوور"، هێزێكی وای پێ دەبەخشێت بۆ هەتایە بژیت، بۆیە فەرمانی دەركرد بۆ گرتنی كچان لەنێوان تەمەنی 13 بۆ 14 ساڵ بۆ بەرهەمهێنانی ئەو مادەیە و تەنیا گەڵای توو و ئاوی بارانی پێ دەدان، چونكە وای دەزانی بەوشێوەیە مادەیەكی پوختی دەست دەكەوێت.\nكچەكان لە دۆخێكی خراپدا بوون، تا لە 1542 پلانیان داڕشت بۆ كوشتنی ئەو ئیمپراتۆرە و ئێوارەیەك بەدزی چوونە ژوورەكەی و ویستیان بیخنكێنن، بەڵام نەیانتوانی، كچێك لە بەشداران پلانەكەی ئاشكرا كرد و بۆ رۆژی دواتر ئیمپراتۆر بڕیاری لەسێدارەدان و كوشتنی هێواشی بۆ هەموو ژنانی كۆشكەكەی دەركرد، ئەو ئیمپراتۆرە لە ساڵی 1567 لە تەمەنی 59 ساڵی مرد، واش دەزانرێت هۆكاری مردنی بوونی جیوەی ژەهراوی بووە لەناو ئەو دەرمانەی بۆ تا هەتایی مانەوەی دەیخوارد.\nحەوتەم/ نەبوخزنەسڕی دووەم\nیەكێكە لە دیارترین شاكانی بابل، ویستی وڵاتەكەی بكاتە بەهێزترین لە رۆژهەڵات، بۆیە بەسەر میسرییەكان و ئاشوورییەكان سەركەوت، ماوەیەك بەهۆی خەونە سەیرەكانییەوە تووشی نۆرەی شێتی بوو، خەونێكی بینی و بەوشێوەیە لێكدرایەوە، لەناو خەڵك دەردەكرێت و لەگەڵ ئاژەڵ لە چۆڵەوانی دەژیت و وەك گا گیات پێ دەدەن، ئەو خەونەی دوای 12 مانگ هاتە دی و خۆی لە خەڵك دوورخستەوە و دەستی بە خواردنی گیاوگۆڵ كرد، وەك باس دەكرێت ئەو نۆرە شێتییە شاكەی بابل حەوت ساڵ بەردەوام بوو.


4. 👁 سرحد مرد (كاموران ديادين)\n5. 👁 عبدي آلتان داغ (كندال دنيز)\n6. 👁 محمد بليجي (مظلوم جالديران)\n7. 👁 محەمەد بیلجی (مەزڵوم چاڵدێران)


هرووری: پێداچوونەوە بە مووچەی پێشمەرگەدا دەكرێت\nTUE, 2 JUN 2020 17:33 Erbil, GMT +3\nSUN, 22 DEC 2019 10:00 | KDP.info\nهەولێر-KDP.info- سەرۆكی لیژنەی پێشمەرگە لە پەرلەمانی كوردستان رایگەیاند، هێزێكی نیشتیمانیی پێشمەرگە دروست دەكرێت و یەكەیەكی حیسابییان بۆ دەكرێتەوە. دەشڵێ، چاكسازی لە مووچەی فەرماندەكانی پێشمەرگەدا دەكرێت.\nریڤینگ هرووری، بۆ ماڵپەڕی فەرمیی پارتی دیموكراتی كوردستان گوتی، كۆمەڵێك چاكسازی لە وەزارەتی پێشمەرگەدا دەكرێن و بڕیارە دەستكاریی مووچەی فەرماندە پلە باڵاكانی پێشمەرگەدا بكرێت، بەڵام ئەوانەی لە ساڵی 1991وە خەباتیان هەبووە، تایبەتمەندییان دەبێت و خزمەتیان بۆ حیساب دەكرێت و دەستكاری مووچەیان ناكرێت، بەڵام ئەوانەی دیكە دەستكاریی مووچەیان دەكرێت.\nهرووری گوتیشی: "ئەوەی كێشەیەلە ئێستادا ئەوەیە، هەر هێزێكی پێشمەرگە یەكەیەكی حیسابی هەیە و مووچەی خۆی لەوێ وەردەگرێت، بەڵام بۆ ئەوەی چاكسازی بكرێت، هەموو هێزی پێشمەرگە یەك یەكەی حیسابی دەبێت و مووچەی هەموو هێزەكانی پێشمەرگەش وەكو یەك دەبێت و جیاوازی نابێت و پێشمەرگەش دەبێتە هێزێكی نیشتیمانی".\nدەشڵێ، ئەمە هەنگاوێكی گرنگە بۆ هێزی پێشمەرگە، چونكە بەم هەنگاوانە پێشمەرگە دەبێتە یەك هێز و یەك یەكەی حیسابی و یەك جۆری مووچە وەردەگرن، كە ئەمە خواستی هەمووانە و ستەم لە كەس ناكرێت.


کوردیپێدیا - هەپەگە و یەژاستار لە حەفتانین و بەرزاییەکانی ناوچەی قلەبانی شڕنەخ لەدژی سوپای داگیرکەری تورک چالاکیان ئەنجامدا\n📝 هەپەگە و یەژاستار لە حەفتانین و بەرزاییەکانی ناوچەی قلەبانی شڕنەخ لەدژی سوپای داگیرکەری تورک چالاکیان ئەنجامدا | پۆل: بەڵگەنامەکان | زمانی بابەت: 🏳 کوردیی ناوەڕاست\nهەپەگە و یەژاستار لە حەفتانین و بەرزاییەکانی ناوچەی قلەبانی شڕنەخ لەدژی سوپ...\nناوەندی راگەیاندنو و چاپەمەنی لەبارەی چالاکیەکان ڕاگەیەنراوێکی بڵاوکردەوە.\nراگەیەنراوەکەی هەپەگەهەپەگە بەم شێوەیەیە:\nهێزەکانمان 11ی حوزەیران کاتژمێر 17:00 لەدژی سوپای داگیرکەری تورک لەسەر گردی کۆنفڕانسی گەورو، لە چوارچێوەی هەنگاوی شۆرشگێری جەنگی حەفتانیندا کە لە هەرێمی حەفتانینی سەر بە هەرێمەکانی پاراستنی میدیا بەردەوامە، چالاکیان ئەنجامدا. گورزی گەورەیان لە سەنگەر و پەناگاکانی دوژمندا. ژمارەی کوژراو و بریندارەکانی دوژمن نەزانرا.\nلە 11ی حوزەیراندا کاتژمێر 15:20 هێزەکانمان یەژاستار لە بەرزاییەکانی ناوچەی قلەبانی شڕنەخ لەدژی سوپای داگیرکەری تورک لە گردی لەزگین چالاکیان ئەنجامدا. لە چالاکیەکەدا گورزی گەورە لە سەنگەر و پەناگاکانی دوژمندرا، بەڵام ژمارەیە کوژراو و بریندارەکانی دوژمن لەو چالاکیەکشدا نەزانرا.\n#هەپەگە | #12-06-2020 |\n➕ ئەم بابەتە لەلایەن: (بەناز جۆڵا)ەوە لە: Jun 12 2020 4:05PM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Jun 12 2020 4:05PM باشترکراوە


جینۆساید لەسەردەمی مەلەکیەتدا … ڕزگار عومەر – Dengekan\nbyRezgar Omar\tJanuary 26, 2020\tGeneral, Genocide, Opinion, Slider\nܣܘܪܝܝܐ پرمتا د سمّيلِ\nئاشوریەکان تەنیا بوون\nلەم رۆژانەدا ؛ جیهان سەرقاڵی یادکردنەوەی فەرمی ڕۆژی تاوان و کۆمەڵکوژی هۆلۆکستن، بەشێکی زۆر لەم یادکردنەوانە، بە تایبەتی لە ئاستی سەرۆکەکان و دەوڵەتەکان دووفاقی و ریاکاری دیبلۆماسی پاڵنەرێتی نەك ئامانجی وەستاندنی کۆمەڵکوژیەکان.\nکۆمەڵکوژیەکان لە مێژووی مرۆڤایەتیدا تەنیا لە ئاستی قڕکردنی میلەتێك، تائیفەیەك، گروپێك نەوەستاوە، بەڵکو تاوانکاریەكە هەمیشە درێژەی هەبووە لە شێوەی ” کپ کردن ” و ” بێ دەنگی ” و یاخود ئیبراز کردنی کۆمەڵکوژیەك و فەرامۆش کردنی دانەیەکیتر، بە پێ ی هێزو فاکتی بەرژەوەندی ئەو دەوڵەتەی لە پشتی وەستاوە.\nلە نەوەدەکان لە هەرێمی کوردستان یادکردنەوەی تاوانی ئەنفال بەربڵاو بوو، ئەو دەمی هێشتا ناسیۆنالیزمی کورد ئیشی بەم یادکردنەوانە هەبوو، لە دوای ٢٠٠٣ وە هەر ئەم ناسیۆنالیزمە تەنیا یەك ڕۆژی پڕ لە پڕۆتۆکۆل و کەشخیات و پڕ لە وێنەی بێ گیان تەرخان دەکات بۆ ئەم یاد کردنەوەیە.\nلە نەوەدەکان مونافەسە هەبوو لەسەر یاد کردنەوە، ئەم مونافەسەیە بە ڕوانگەیەك بەڕێوە دەچوو کە مامەڵەی سامان و تاپۆی لە گەڵ دەکرا، هەر هەمان ڕوانگەش کە تا ئەمڕۆش درێژەی هەیە ڕێگرە لەوەی هۆشیاری بەرگرتن بە کۆمەڵکوژی و شارەزا بوونی بە مێژووی کۆمەڵکوژی لە ئاستی فەرمی جەماوەریدا دەستی بگاتە ئەو تاوانانەی بەر لە ئەنفال ڕوویداوە، چونکە کۆمەڵکوژی ئەرمەنەکان و دواتر ئاشوریەکان لە هەردوو وولاتی تورکیا و عێراق لاپەڕەی پر لە شەرمەزاری تێدایە کە ئایدیۆلۆژی ناسیۆنالیزمی کورد و عەرەب لە لایەك و دەولەتە زلهێزەکانیش چەشنی بەریتانیا وفەرەنسا لە لایەکیتر لە بەرژەوەندیان نیە ئەم جۆرە لە کۆمەڵکوژی ئیبراز بکرێت، ئەو هەڵوێستە زۆر تاخیربووانەش کە لەبەرامبەر جینۆسایدی ئەرمەن نیشاندرا بەربوومی دوو هۆکارن؛ یەکێکیان جدی بوونی ئەرمەنەکان خۆیان ، دووەمیان بەریکەوتنی بەرژەوەندیەکانی تورکیا لە گەڵ ووڵاتانی ڕۆژئاوا، دەنا دەوڵەتانی رۆژئاوا حەز ناکەن بیجگە لە ” هۆلۆکۆست” مەلەفی کۆمەڵکوژیەکیتر بێتە سەر مێزەکانیان.\nلە نیوەی یەکەمی سیەکانی سەدەی بیست، بە تایبەتی لە ١٩٣٣ لە عێراقدا، لە کوردستاندا کە ئەودەمی لە رووی ئیداریەوە هەر لە ژێر رکێفی موسڵ بوو، ئاشوریەکان مەیلێك بۆ سەربەخۆبوونیان تیا دروست بوو، ئەوان دەیانویست بەر لە کۆتایی هاتنی ئینتیدابی بەریتانی ناوچەیەکی تایبەت بە خۆیان بۆ تەرخان بکرێت، ئەوان چەند جارێك پەنایان بردە زلهێزەکانی کۆمەڵگەی دەوڵەتی کە یان ناوچەیەکی ئۆتۆنۆمیان بۆ دامەزرێنن لە ناوچەی هەکاری یان لە ناوچەکانی دەوروبەری زاخۆ و دهۆك و سمێڵ. کەس گوێگری ئەم داوایانە نەبوو، تەنانەت ئەوان داوایان کرد ڕێگایان پێبدرێ بپەڕنەوە بۆ سوریا و لە ژێر سایەی سوپای فەرەنسا بژین کە ئەو دەمە سوریای لە ژێر دەست بوو.\nئاسوریەکان وەفدیان نارد و هەندێکیان پەڕینەوە بۆ قسە کردن بۆ ئەم مەبەستە، حکومەتی سوریای ژێر ڕکێفی فەرەنسا و خودی سوپای فەرەنساش عێراقیان ئاگادار کردەوە لەم جموجۆڵانە لە رێگای گەڕانەوەیان سوپای عێراق چاوەڕێیان بوون شەڕێك لە نێوان هەردوولا دروست دەبێت، کوژراو بریندار لە هەردوولا هەبوو، ئەم ڕووداوە دەبێتە بیانوویەکی زۆر بەهێز بە دەستی سوپای عێراق و هەموو ئەو دەوڵەتمەدارانەی ئەوسا کە پێوستیان بە ڕووداوێك هەبوو تا پێناسەی جەبروتی دەوڵەت و سوپای پێبکەنەوە.\nسوپای تازە دامەزراوی عێراقی ئەوسا شکستی هێنابوو لەبەردەم یەکەمین یاخی بوونی چەکداری بە دەستی شێخ مەحمود، ئەو سوپایە زۆر تینوو بۆ هەر قەسابخانەیەك تا خۆی پێ پێناسە بکاتەوە.\nچەند کەلە فاشیستێکی سەربازیی چەشنی “بکر سدقی ” و ” ڕەشید عالی گەیلانی” کۆپیەکی ڕۆژهەڵاتی بوون لەو فاشیزمە جیهانیەی ئەو دەمی ببووە مۆدیل. ئەوان پەروەردەی میلتاریزم و نەعرەتەی کوێری قەومی بوون، هەردوکیشیان نوێنەرایەتی هەموو ئەو کینە ئاینیەیان دەکرد کە لە نێو سوپای عێراق تەشەنەی کردبوو، نوێنەرایەتی خێڵە کوردەکان و عەرەبەکانی ناوچەکانی دهۆك و موسڵیان دەکرد کە هەمووی چاوەڕێ ی یەك فیکەی سەربازی بوون بۆ کوشتن و بڕین و تاڵان کردنی دراوسێ ی کۆڵان و دراوسێ ی گوندەکانیان، ئەوەی داعش لە شەنگال کردی کۆپیەکی سەدەی بیست و یەکە بۆ قەسابخانەی ئاشوریەکان لە سەدەی بیستدا.\nسوپای عێراق و پۆلیسی شارو شارۆچکەکان، خێڵە کوردو عەرەبەکان لە پرۆسەی ئەم کۆمەڵکوژیە بێ دوو دڵی بەشداریان کرد، هەندێك لەسەرۆك خێڵەکان پەیمانی درۆیان بە ئاشوریەکان دەدا تا کۆکردنەوەی چەکدارەکانیان ئاسانتر بێت لە شوێنێکی دیاریکراو.\nلە ٥ ئابی ئەو ساڵە سەرەڕای وەستانی شەرە چەکداریەکان بەڵام سوپای عێراق و خێڵە کوردو عەرەبەکان پەلاماری گوندە ئاشوریەکانیان دا، منال و ئافرەتەکان و ڕوویان لە قەزای سومێل کرد. دواتر بەشی زۆری پیاوەکانش پاش ئەوەی پەیمانیان پێ درا کە دەولەت دەیانبەخشێ ڕوویان لەوێ کردو چوون لە بنکەی پۆلیسی ئەوێ کۆبوونەوە ، قائمقامی زاخۆ خۆی سەرپەرشتی ئەو هێزە سەربازیەی عێراقی دەکرد کە چوون بۆ ئەوێ ، قائمقام بۆ ئەوەی زۆرترین ژمارە هەلبخەڵەتێنێ بە فەرمی بەڵێنی داو ووتی ” هەر کەسێك مادام چۆتە ژێر ئاڵای عێراق گیانی پاڕیزراوە ” لەوێ دیسان و ژن و مناڵانیان لە پیاوان جیا کردەوە، پیاوەکانیان لە چەند شوێنێک کردەوە ، لە بنکەی پۆلیس هەندێکیان بە لۆری سەربازیی گواستەوە بۆ دەرەوەی شار، لەوێ بە کۆمەڵ گولە باران دەکران و دواتر بە لۆریەکان بەسەر تەرمەکانیان دەکەوتن، لە نێو سومێل بە ڕەشاش سوپای عێراق کەوتنە گولە باران کردنی پیاوەکان، سەرچاوە ئاشوریەکان باس لە کوشتنی ٣٠٠٠ هەزار ئاشوری دەکەن لەو کۆمەڵکوژیەدا.\nلە کاتی گەڕانەوەی سوپای عێراقی بۆ شاری موسڵ، ئاهەنگ گێڕان دەستی پێکرد، تەنانەت بە پەلەش مارشی سەربازی و دروست کردنی ژمارەیەکی زۆر لە ” کەوانی سەرکەوتن، قوس النصر” بۆ ئەوەی سوپای سەرکەوتوو بە ژێریا تێپەڕێ ! تەنانەت مەلیك غازی کە ئەو دمە جێ نشینی مەلیك بوو خۆی هاتە موسڵ میدالی ئازایەتی بەخشیە ئەفسەرە قەسابەکانی سوپای عێراق!\nPrevious راپۆرته كانی ئۆكسفام و كۆڕبەندی دافوس… عەلی مەحمود محەمەد\nNext وا نەی ھونەر … عەلی حەمەڕەشید بەرزنجی


ئه‌فسه‌رانى وه‌زاره‌تى پێشمه‌رگه به‌شداری له‌خولێكی ستانداری سه‌ربازیی جیهانى وه‌زاره‌تى به‌رگری ئه‌مریكا ده‌كه‌ن : Hekar.net\nئه‌فسه‌رانى وه‌زاره‌تى پێشمه‌رگه به‌شداری له‌خولێكی ستانداری سه‌ربازیی جیهانى وه‌زاره‌تى به‌رگری ئه‌مریكا ده‌كه‌ن\nله‌بواره‌كانى راهێنانی سه‌ربازی و زمانه‌وانی\nوه‌زاره‌تى پێشمه‌رگه‌ى هه‌رێمی كوردستان بڵاوی كرده‌وه ، لە چوارچێوەی هەماهەنگی سەربازی لە نێوان ولایەتە یەکگرتوەکانی ئەمریکا و حکومەتی هەرێمی کوردستان، ئەمساڵ ئەفسەرانی پێشمەرگە بە رێژەیەکی زیاتر لە ساڵانی رابردوو بەشداری مەشق و راهێنانە سەربازیەکانیان کردووە لە ولایەتە یەكگرتوەکانی ئەمریکا.\nراشیده‌گه‌یه‌نن ، له ئێستا خولێكی هه‌مه‌لایه‌نه‌ی مه‌شق و راهێنان له په‌یمانگای (DLI) ی سه‌ر به وه‌زاره‌تی به‌رگری ئه‌مریكا به‌ڕێوه‌ده‌چێت، كه (8) ئه‌فسه‌ری پێشمه‌رگه له چه‌ند به‌شێكی جیاجیای خوله‌كه‌دا به‌شدارن. چه‌ند هه‌فته‌یه‌كه كراوه‌ته‌وه‌و تا ئێستا به‌رده‌وامه، زیاتر له دوو بواردا (راهێنانی سه‌ربازی و زمانه‌وانی) دایه.\nوه‌زاره‌تى پێشمه‌رگه‌ى هه‌رێمی كوردستان ده‌شڵێت ، ئه‌و خولانه‌ی له ئه‌مریكا كه ئه‌فسه‌رانی پێشمه‌رگه تیایدا به‌شداری ده‌كه‌ن، تایبه‌تمه‌ندی خۆیان هه‌یه‌و له ئاستێكی ستانداری سه‌ربازیی جیهانیدایه.\nراشیده‌گه‌یه‌نن ، به‌شداربووان له‌سه‌ر چه‌ند بنه‌ماو پێوه‌رێك، له وه‌زاره‌تی پێشمه‌رگه‌و به سه‌رپه‌رشتی تیمی تایبه‌تی هاوپه‌یمانان، هه‌ڵده‌بژێردرێن و دوای تاقیكردنه‌وه‌یان، ده‌رچووه‌كان ده‌نێردرێنه په‌یمانگای ناوبراو له ئه‌مریكا بۆ به‌شداربوون له‌و خوله سه‌ربازییانه‌دا. به گشتی خوله‌كان به‌پێی جیاوازییه‌كانیان درێژخایه‌ن و كورتخایه‌نن و له 2 تا 6 مانگ ده‌خایه‌نن.\nنەقیب رێبین رۆژبەیانی یه‌كێك له‌و ئه‌فسه‌ره به‌شداربووانه‌یه رایده‌گه‌ێنێت ماوەی پێنج مانگە شان بە شانی ئەفسەرە ئەمریکیەکان لە خولی سەرکردایەتی بەشدارەو یەکەم قۆناغی خولەکەی بە سەرکەوتوویی تەواوی کردوه‌و، لە قۆناغی دووەمدا دەخوێنێت.\nئه‌و ئه‌فسه‌ره ده‌شڵێت ئێمە وەکو کورد لە خولە نێودەوڵەتیەکان دوو ئەرکمان هەیە ، یەکەم خوێندن و بە دەست هێنانی نمرەی بەرز بۆ ئەوەی لە ناو هەموو وڵاتان بیسەلمێنین کە کورد گەلێکی زیرەک و ئازایە، دووەم نوێنەرایەتی کردنی کوردستان و ناساندنی کورد بە ئەفسەرانی سەربازیی وڵاتان و خزمه‌تگه‌یاندن به ناوو خه‌بات و رۆڵی پێشمه‌رگه، چونکە بوونی کوردستان لەم ناوەندە سەربازییە جیهانیانە شتێکی نوێیە و هەمیشە ئەفسەرە ئەمریکیەکان و ئەفسەرانی وڵاتانی ناتۆ كه وەکو یەک تیم لە خولەکەدان، دەپرسن و ده‌یانه‌وێ لە سەر کوردستان زانیاری زیاتریان هه‌بێت.\nهه‌روها ئه‌م ئه‌فسه‌ره‌ی پێشمه‌رگه وتیشی، زۆر سوپاسی ولایەتە یەکگرتوەکانی ئەمریکا دەکەین بۆ رەخساندنی ئەم ده‌رفه‌ته بۆ ئێمەی پێشمەرگە، ئێمه‌ش هیوادارین لە داهاتوو بتوانین خزمەتی زیاتری کوردستان و ئاسایش و ئازادی له ناوچه‌كه‌دا بکەین و لە بواری سەربازیدا ئەو زانست و زانیاریانەی لە خولە جیهانیەکان وه‌ریده‌گرین لە پێشخستنی پێشمەرگەدا بە کاری بهێنین.


بڵاوکردنەوەی برووشووری تایبەت به ٢٥ی نوامبر لە لایەن دامەزراوەی زاگرۆسەوە\n11:08 - 4 سەرماوەز 2718\nکوردستان میدیا: کۆمیتەی ژنانی دامەزراوەی زاگرۆس لە شاری سنە، به بۆنەی ٢٥ی نوامبر، ڕۆژی جیهانیی بەرەنگاربوونەوە لەگەڵ توندوتیژی دژ به ژنان، چالاکییان کرد و لە چەند شوێنی شاخی ئاویەری ئەم شارەدا، برووشووریان بڵاو کردەوە.\nبەپێی ڕاپۆرتی بڵاوکراوەی ئەم دامەزراوەیە لە تۆڕە کۆمەڵایەتییەکانی تایبەت بە خۆی، کۆمیتەی ژنانی دامەزراوەی زاگرۆس، لە درێژەی کار و چالاکییەکانی خۆیدا، ڕۆژی هەینی ٢ی سەرماوەزی ١٣٩٧ی هەتاوی، بە بڵاوکردنەوەی برووشووری تایبەت بە ٢٥ی نوامبر، لە پارکی "کوودەک" (منداڵ) هەتا گوێزە کوێر، لەو پێوەندییەدا چالاکی کردووە.\nئەندامانی ئەم کۆمیتەیە لەو شوێنانەدا، جگە لە بڵاوکردنەوەی ئەو برووشوورانە کە سەرەڕای ئاماژە بە ناودێرکردنی ئەم ڕۆژە، دیاریکردنی ئەرکی ژنان و چالاکانی مافی ژنانیان لەم بارەوە تێدا گونجاندووە و بە قسەکردن لەگەڵ خەڵک، لەم بارەوە هەوڵی ڕوونکردنەوەی خەڵکیشیان داوە.\nئەندامانی کۆمیتەی ژنانی دامەزراوەی زاگرۆس، لە ڕاپۆرتی خۆیاندا، ئامانجی ئەم هەڵمەتەیان بۆ ئاگادارکردنەوەی خەڵک لە ناودێرکردنی ئەم ڕۆژە جیهانییە و گرینگیدان بە خەبات دژ بەم نەریتە نەشیاو و کۆنەپەرەستانەیە زانیوە، کە یەخەی ژنانی وڵاتی گرتووەتەوە.\nدامەزراوەی زاگرۆس بەم کارە، ژنان و پیاوانی ئەرکدار کردەوە کە دەبێ هەموویان شانبەشانی یەکتر، دژ بەم دیاردە قێزەوەنە بوەستنەوە و بۆ لەنێوبردنی هەوڵ بدەن.


خۆپیشاندانەکانی ئێستا بەرەو کوێ پێویستە ئاراستە بکرێ؟ – admin\nخۆپیشاندانەکانی ئێستا بەرەو کوێ پێویستە ئاراستە بکرێ؟\nدوای چەند ساڵ لە مانگرتن و بایکۆت و خۆپیشاندان هێشتا حکومەتی بارزانی و تاڵەبانی ئامادەنین خواستی لابردنی پاشەکەوتی موچەی مامۆستایان وکرێکاران و فەرمانبەران وەڵامبدەنەوە. پرسیارێک دەبێ بکەین، چۆن ئەم خۆپیشاندانانە دەتوانێ ئەم فشارە دابنێ و ئەم خواستە بسەپێنێ بەسەر حکومەتدا؟\nسەرەتا دەبێ بزانین کە ئەم حکومەتە بەئاسانی دەستبەرداری ئەم سیاسەتی بڕینی موچەیە نابێت چونکە ئەمە بەشێکە لەستراتیژی هەر کابینەیەکی حکومەتی کە بیەوێ بەپێی بەرژەوەندیەکانی چینە سەرمایەدارەکانی کوردستان و عێراق ئیدارەی ئابوری و سیاسی کوردستان ڕێکبخات. ئەمە بەرنامەی هاوبەشی حکومەتی بنکە فراوانیش بوو کە هەر پێنج حزبەکەی تێدابوو و هاوکات پێشنیاری بانکی جیهانی وسندوقی قەرزی نێودەوڵەتیە بۆ کوردستان و عێراق کە موچە و خانەنشینی کەم بکاتەوە و خزمەتگوزاریەکان لەسەر بودجەی حکومەت نەمێنێ و دامەزراندنی کەرتی گشتی نەهێڵێ. ئەم حکومەتەی هەرێمیش سەرەڕای گەندەڵی و کۆنترۆڵ و دابەشکردنی میلیشیانەی داهات ئەم بەرنامەی بڕینی موچە و خزمەتگوزاریەکانی کردۆتە بەرنامەی ستراتیژی خۆی و هەربۆیە ئامادەنیە مل بۆ خواستی خۆپیشاندەران بدات و بەهێزی چەکدار سەرکوتی خۆپیشاندانەکان و مانگرتنەکان دەکا.\nخەڵک دەبێ چی بکا؟\nگرنگترین مەسەلەیەک ئەوەیە کە بزانین بۆچی سەرەڕای خۆپیشاندانی سەدان هەزارکەسی هێشتا ناتوانین فشار لەسەر دەسەڵات دروست بکەین بۆ گۆڕینی ئەم سیاسەتە ئابوریەی بڕینی موچە؟ ئەگەر سەرنج بدەینە سەر دوو ساڵی ڕابردوی ناڕەزایەتیەکان ئەوەیە کە هێشتا ڕێکخراوێکی سەرتاسەری موچەخۆرانی لە کوردستان کە ئەم ناڕەزایەتیانە ڕێک بخا و نوێنەرایەتی بکا لەئارادانیە و هەر شارە و شارۆچکەیە و تەنانەت ناوەندەکانیش بەجیا و بەبێ بونی بەرنامەی هاوبەش ئەم کارە دەکەن. لەکاتێکدا نمونەی مانگرتن و خۆپیشاندانەکانی وڵاتانی تری هاوشێوەی کوردستان و عێراق دەبینین کە سەندیکا و یەکێتیە کرێکاری و فەرمانبەری و مامۆستایان لە ئاستی سەراسەریدا ئەم خۆپیشاندانە دەکەن و فشار بۆ دەوڵەت دەهێنن کە دابنیشن و خواستەکانیان جێبەجێ بکەن ، وەک یەکێتی کار لە تونس، یەکێتیە کرێکاریەکانی یۆنان و ئەمریکای لاتین و باشوری ئاسیا. ئەم ڕێکخراوە سەرتاسەریانەش دژی هەمان بەرنامەی بڕینی موچە و خزمەتگوزاریەکانی دەوڵەتن کە بانکی جیهانی وسندوقی قەرزی نێودەوڵەتیە.\nلە نەبونی ڕێکخراوێکی جەماوەری سەراسەریدا ناڕەزایەتیەکان بەرەو کوێ دەچن؟\nلە ئێستادا حزبەکانی لەدەسەڵات دەرکراون وەک گۆڕان و ئیسلامیەکان دەیانەوێ وەک ١٧ شوبات خواستی خۆپیشاندەران بکەنە گۆڕینی دەسەڵات و حکومەتی یەکێتی و پارتی و وەک کەمپینێکی هەڵبژاردنەکانی مانگی ئایاری داهاتوی لێ بکەن. ئەمە بەهۆی نەبونی ڕێکخراوێکی سەراسەری موچەخۆرانەوەیە کە ئەم حزبانە دەتوانن سود لەو بۆشاییە وەرگرن و لە ئاستی سەراسەریدا لە جێگای ئەم ڕێکخراوە سەربەخۆ جەماوەریە ئەوان خۆیان وەک نوێنەر و قسەکەری ئەم خۆپیشاندانە دەربخەن و بسەپێنن. لە کاتێکدا کە ئەگەر ڕێکخراوێکی سەراسەری بێتە مەیدان ئەوکات ئەم حزبانە دەبێ بچنە دواوە و ناچارن ڕێگا بۆ نوێنەرانی خەڵکی خۆپیشاندەر بکەنەوە کە دەوری خۆیان بگێڕن و ئەوان نەبنە دەم سپی ئەم ناڕەزایەتیانە و دیسانەوە بە پاکێجەکانیانەوە بچنەوە بۆ وەرگرتنی پۆست و کورسیەکانی پەرلەمان.\nخۆپیشاندەران چۆن ئەم کارە بکەن؟\nدەستە و گروپەکان و قسەکەرانی خۆپیشنادەرانی مامۆستایان و فەرمانبەران و خانەنشینان و خەڵکی ناڕازی دەتوانن لە شاروشارۆچکەکان لەدەوری یەکتر کۆببنەوە و خواستەکانیان بکەن بەیەک لیست و بڕیاربدەن کە پێکەوە ڕوبەڕوی حکومەت ببنەوە و شێوازی مانگرتن و فشاردروستکردنەکان دابنێن. ئەم داخوازیانە دەبێ لەسەر بڕیاری خۆپیشاندەران بێت و نابێ بەرنامەی حزبەکانی دەرەوەی دەسەڵات بکرێتە دروشم و داخوازی ئەم خۆپیشاندانانە. دامەزراندنی ئەنجومەنی هەڵوەشاندنەوەی پاشەكەوتی مووچە نمونەیەک لەم هەوڵەیە کە لە ئاستی شاری هەولێردایە وپێویستە لە ئاستی سەراسەریدا دروستبکرێ.ئێستا کاتی ئەوەیە هەنگاوبەهەنگاو داخوازیەکان بسەپێنرێ و لەسەرویانەوە داخوازی موچەی تەواو و بێ دواکەوتن. حزبەکانی دەرەوەی دەسەڵات دەیانەوێ ئەم خۆپیشاندانانە تەنیا دروشمی ڕوخانی دەسەڵات بێت بەبێ ئەوەی خەڵک بتوانێ کە هیچ دەستکەوتێکی واقعی بەدەست بێنێ و دوای ڕێکەوتنی ئەم حزبانە لەگەڵ یەکێتی و پارتی خەڵک دەستبەتاڵ ئاشبەتاڵی لێ بکا.\nبێگومان ئومێدی سەرکەوتنی ئەم خۆپیشاندانە ئەمڕۆ لەهەموو کات زیاترە بەوەی بوەتە بزوتنەوەیەکی سەرتاسەری لە کوردستاندا بەڵام بەبێ هەنگاو بۆ ڕێکخراوێکی سەرتاسەری سەربەخۆ ناتوانرێ بەسەرکەوتن بگا و تەجروبەی ناکامیەکانی ڕابردوو دوبارە دەکەینەوە. ئەمڕۆ دوای دەیەیەک لە ناڕەزایەتی و خۆپیشاندان پێویستە خەڵکی کرێکار و فەرمانبەر و مامۆستا و خانەنشینانی کوردستان ئامڕازێکی نوێ بۆ سەرکەوتنی ئەم خەباتە بەدەستەوە بگرن.\nئەم دەسەڵاتە وەک کوێرە دێیەک مامەڵەی کوردستان دەکا\nئەرکی چەپ لە ناڕەزایەتیە جەماوەریەکانی ئێستادا چیە؟


له‌لایه‌ن: محەمەد ڕزگار - به‌روار: 2021-04-07-14:15:00 - کۆدی بابەت: 4253\nچه‌ند وانه‌یه‌ك پێویسته له بیسته‌كانی ته‌مه‌نت بیزانیت\nكاریگەری پێكەنین لەسەر تاك و كۆمەڵگە\nبریتیە لە یەکەیەکی کۆمەڵایەتی، لە چەندین کەس پێکدێت و کارلێککردنێک و پەیوەندیەکی کۆمەڵایەتی ڕوون ئاشکرا لەنێوانیاندا هەیە، لە ناویان ڕۆڵ و کارەکان دابەش دەکرێت و پێگە کۆمەڵایەتیەکان دەستنیشان دەکرێت، ئەم یەکەیەش پێوەر و بەهای تایبەتی خۆی هەیە، لە ڕێگەی ڕەفتارەکانیان دەستنیشان دەکرێت و هەوڵی بەدەستهێنانی دەدەن.\nکۆمەڵ چەند تایبەتمەندیەکی هەیە لەوانە:\nأ- بوونی دوو کەس یان زیاتر.\nب- بوونی بەها و حەز و ئارەزووی هاوبەش.\nت- بوونی شێوازێکی هەڵچوونی دیار و ڕێک لە نێوانیان، ئامانجی تایبەتی هەبێت.\nپ- بوونی بنیادێک بۆ کۆمەڵ لەسەر بنەمای ڕۆڵی تاکەکان لەناو ئەو کۆمەڵە.\nج- ڕێکخستنی بەها و پێوەرەکان بۆ ئەوەی پەیوەندیەکان ڕێکبخرێت.\nح- بوونی ئامانجێکی تایبەت یان چەند ئامانجێکی هاوبەش بۆ ئەوەی هەوڵی بەدەستهێنانی بدەن.\nخ- بوونی شێوازێکی ڕوون و ئاشکرا بۆ پەیوەندی لەنێوان ئەندامەکان و بوونی زمانێکی تایبەت.\nگرنگی کۆمەڵ بۆ (تاک و کۆمەڵ)\nگرنگی کۆمەڵ بۆ تاک\nگرنگی کۆمەڵ بۆ تاک بەم خاڵانە دەخەینەڕوو:\nأ- لەڕێگەی پەیوەندییە کۆمەڵایەتییەکان دروستکردنی هاوڕێیەتی نوێ.\nب- وەرگرتنی پێوەر و بەهای کۆمەڵایەتی بۆ ڕێکخستنی ڕەفتار، واتە ئەو بۆچوونانەی کە بە بۆچونی تایبەت دەژمێردرێن لە ڕاستیدا بۆچونی ئەو کۆمەڵەیە کە تاک خۆی بە بەشێکی دەزانێت.\nت- بوونی کۆمەڵ بوارێکی زۆر گونجاو دەڕەخسێنێت بۆ ئەوەی مرۆڤ بتوانێت زانیاری دەربارەی خۆی و دەوروبەری خۆی بزانێت.\nپ- لە ڕێگەی بوونی تاک بە ئەندام لە کۆمەڵ خۆشیی و ڕەزامەندی لە کارەکانیدا دەدۆزێتەوە.\nج- توانای بیرکردنەوە و چارەسەری کێشەکانی بەهێز دەبێت.\nح- ئاڕاستەکان گەشە دەکات و فەلسەفەی ژیانی کەسەکە دروستدەبێت.\nخ- هەستکردن بە شانازی بە بوونی تاکەکە لەناو کۆمەڵە کەسێکدا کە بە پاڵپشتی خۆی دەزانێت.\nگرنگی کۆمەڵ بۆ کۆمەڵ خۆی\nأ- بەشداری لە گەشە و باشترکردنی کۆمەڵ و مسۆگەر کردنی بەردەوامبوونی ژیانی کۆمەڵایەتی.\nب- کۆمەڵگا ناتوانێت بەردەوام بێت بەبێ ئەوەی بەشداری لە کارەکاندا نەکات.\nت- هەموو دەزگا کۆمەڵایەتیەکان بریتیە لە هەوڵ و کۆششی کۆمەڵ.\nپ- دەسەڵات و دەزگاکانی حکومەت بە هەوڵی کۆمەڵ دروستبووە.\nج- تەنها لە ڕێگەی پەیوەندیە کۆمەڵایەتیەکانەوە مرۆڤ دەتوانێت بەختەوەری دەستەبەربکات.\nبەڵگەکانی یەکگرتوویی کۆمەڵ\nچەند بەڵگە هەیە بۆ پێوانەکردنی نزیکبوونەوە و یەکگرتوویی کۆمەڵ ئەوانیش:\nأ- قسەکانی کۆمەڵەکە: واتە کاتێک ئەندامێکی ئەو کۆمەڵە قسە دەکات پەنا دەباتە بەر بەکارهێنانی چ وشەیەک، بۆ نمونە چەند جار وشەی (من) یان (ئێمە) بەکاردێنێت و چەند جار دووبارەیان دەکاتەوە و تاچەند لە قسەکانیدا دڵنیایی خۆی دەردەبڕێت سەبارەت بە کۆمەڵەکەی تا چەندیش پابەندبوونی بە کۆمەڵەکەی پیشان دەدات.\nب- پێوەری هاوڕێیەتی: بۆ ئەوەی ئەم پێوەرە بپێوین لیستێک بەناوی ئەو کەسانە ئامادە دەکەین کە لەناو کۆمەڵەکەن و بەرامبەر هەر ناوێک دەنوسین (باشترین هاوڕێمە، هاوڕێمە، تۆزێک هاوڕێیەتیی دەکەم، هاوڕێم نییە، ڕقم لێیەتی) وە داوا لە کەسەکان دەکەین یەکێک لە هەڵبژاردنەکان دەستنیسان بکەن.\nت- گوێڕایەڵی ئەندامانی کۆمەڵ: واتە تا چەند کەسەکە کە ئەو ئەندامە لەنێویان گوێڕایەڵی کۆمەڵەکەی خۆی دەبێت.\nپ- یەکگرتویی کۆمەڵ لەکاتی بوونی گرفتەکان: بۆ نمونە لەکاتی شکستهێنان ئەندامەکانی کۆمەڵەکە چۆن مامەڵە دەکەن، ئایا یەکگرتوو دەمێننەوە یان هەریەک لە ئەندامەکان پەنا دەباتە بەر گلەیی لە کەسانی تر.\nج- حاڵەتی هەڵچوونی کەسەکە بۆ کۆمەڵەکەی خۆی.\nح- ڕادەی بەشداری لە چالاکیەکانی کۆمەڵ.\nهۆکارەکانی دوورکەوتنەوە و نزیکبوونەوە لەناو کۆمەڵ\nچەندین هۆکار هەن وا لە کەسانی ناو کۆمەڵ دەکات لە یەکتر نزیک و دوورتر بکەونەوە لەم هۆکارانە:\nیەکەم/ هۆکارەکانی نزیکبوونەوە\nأ- هۆکارە دەرەکیەکان: وەک چاودێری کۆمەڵ، کاریگەری ڕای گشتی، توانای ئابوری ئەو کەسەی کە کۆمەڵەکە بەڕێودەبات.\nب- هۆکارە ناوەکیەکان وەک:\n- بوونی ئامانجێکی هاوبەش لەنێوان ئەندامەکان.\n- بوونی کارێکی هاوبەش لەنێوان ئەندامەکان.\n- لێکچوویی و گونجانی ئەندامەکان.\n- تێرکردنی پێداویستیەکانی تاک لە ڕێگەی ئەو کۆمەڵە.\n- دابەشکردنی ڕۆڵەکان کە لە ڕێگەیەوە کارەکانی کۆمەڵ دابەشدەکرێت.\n- یەکگرتوویی و لاساربوونی کەسانی کۆمەڵەکە.\nدووەم/ هۆکارەکانی دوورکەوتنەوە\nلەو هۆکارانەی دەبێتە هۆی دوورکەوتنەوەی ئەندامانی کۆمەڵ:\n- بارودۆخە لاساریەکان: واتە ڕەفتارێک بکرێت لە بەهای کۆمەڵەکە دووربێت.\n- لاساری کۆمەڵ خۆی: واتە کاتێک تاک بیروباوەڕێکی هاوشێوەی کۆمەڵەکەی بێت دواتر کۆمەڵەکە خۆی لەم بیر و باوەڕانە لابدات، ئەم لادانەش دەبێتە هۆی یاخیبوونی تاکەکە لە کۆمەڵەکەی.\n- نوێکردنەوە و ڕێکخستن: کاتێک کەسێک لە پێوەرەکانی کۆمەڵ لادەدات، کۆمەڵیش کەسەکە لەناو خۆی دەردەکات، کەسەکە ناچار دەبێت بەها و بیروباوەڕی خۆی بگرێتە ئەستۆ بۆ ئەوەی لەناو کۆمەڵێکی تر شوێنی خۆی بکاتەوە.\nبابه‌ته په‌یوه‌ندیداره‌كان به : کۆمەڵ


ڕاگەیێندراوێك لە سەرۆك مەسعوود بارزانی بۆ ڕای گشتی سەبارەت بە بریاری دادگای فیدراڵی عێراق\nلە هەر دەوڵەتێكی فیدڕاڵیدا ئاساییە كە دادگەیەكی فیدڕاڵی دەستووری هەبێت بۆ چارەسەركردنی ئەو كێشە و ناكۆكییانەی\nدەكەوێتە نێوان هەرێمەكان و ناوەند. بەڵام كۆمەڵێك پرسیاری دەستووری و یاسایی جددی هەیە لەبارەی دادگەی فیدڕاڵیی عێراق و بڕیار و هەڵوێست و بێدەنگبوونەكانی لەماوەی ڕابردوودا.\nلەبارەی بڕیاری دادگەی فیدڕاڵیی عێراق لە بەنادەستووریزانینی ڕیفراندۆمی هەرێمی كوردستان، پێویستە خەڵكی هەرێمی كوردستان و هاووڵاتیانی عێراق و گشت لایەك ئەوە بزانن، دادگەی فیدڕاڵی عێراق بەر لە پەسەندكردنی دەستووری عێراق دروست كراوە و دەبوایە لە دوای پەسەندكردنی دەستووری نوێی عێراق لە ساڵی 2005 ئەو دادگەیەی ئێستا هەڵبوەشێتەوە و دادگەیەك بە پێی پێوەرە دەستوورییەكان كە لە ماددەی 92ـی دەستووردا هاتووە دابمەزرێت و یاسایەكی بۆ دەربچێت كە چی تا ئێستا یاسای بۆ دەرنەچووە. بەڵام لە 2005ـەوە هەتا ئێستا ئەو دادگەیە بە بێ ئەوەی بنەمای دەستووری و یاسایی هەبێت لە كارەكانی بەردەوام بووە. هەر ئەوەیش وای كردووە بكەوێتە ژێر هەژموونی بارودۆخی سیاسی و ڕووداوەكان و لە ڕێڕەوە دەستوورییەكانی لا بدات و بە درێژایی كاركردنی دادگەیەكی سیاسیی بووە و بڕیارێكی وای نەداوە كە بێلایەنی پێوە دیار بێت.\nئەم دادگەیە لە ماوەی كاركردنیدا لەبەرانبەر هەموو پێشێلكارییەكی دەستووری كە حكوومەتەكانی عێراق ئەنجامیان داوە بێ دەنگی هەڵبژاردووە. لە بڕیاری بە نادەستووریزانینی ڕیفراندۆمیشدا بە حەزی سیاسییەكان جووڵاوەتەوە و هیچ خوێندنەوەیەكی بۆ ئەو دەقە نەبووە كە لە دیباچەی دەستووری عێراقدا هاتووە كە "ان التزام بهذا الدستور يحفظ للعراق اتحاده الحر شعبا و ارضا و سيادة ". ئەوە لە حاڵێكدایە كە زیاتر لە 55 ماددەی دەستووری پێشێلكراوە و حكوومەتی عێراق پابەندی دەستوور نەبووە.\nبڕیارەكەی دادگەی فیدڕاڵ بڕیارێكی تاكلایەنە و سیاسییە و دەقە دەستوورییەكانی لە بەرژەوەندیی هەندێ لایەنی سیاسیی تەفسیر كردووە و پێشێلكردنی 55 ماددەی دەستووری لە لایەن حكوومەتی عێراقی نادیدە گرتووە كە هەر ئەو پێشێلكردنە بوو گەلی كوردستانی هان دا بە پشتبەستن بە دەستوور مافی ئاسایی و یاسایی خۆی بە شێوەیەكی ئاشتیانە و دیموكراتی مومارەسە بكات. جگە لەوەیش پێویستە هەموو لایەك بزانن هیچ بنەمایەكی یاسایی و دەستووری نییە كە بتواندرێ دەنگی سێ ملیۆن مرۆڤ بە نادەستووری بزاندرێ چونكە دەنگی گەل خۆی سەرچاوەی شەرعییەت و دەستوور و یاسایە.


په‌نابه‌رانی عیراقی له به‌رده‌م تۆفانی به‌رده‌وامدا – Denegkan\nپه‌نابه‌رانی عیراقی له به‌رده‌م تۆفانی به‌رده‌وامدا\nbyجه‌مال\tDecember 16, 2008\tگشتی\nپه‌نابه‌رانی عیراقی له‌به‌رده‌م تۆفانی به‌رده‌وامدا..\nڕێکخراوه‌ی هیومه‌ن ریت ۆۆچ ، ناسراوو چالاک له بواری مافه‌کانی مرۆڤدا نیگه‌رانی خۆی له بارودۆخی داواکارانی مافی په‌نابه‌ری عیراقی به‌تایبه‌ت و ووڵاتانی تر له یۆنان ده‌ربری. وه هه‌روه‌ها ڕاپۆرتیکی ده‌رباره‌ی ژیانی دژواری زیندانیه‌کان و کرده‌وه‌ی نا ئینسانیانه‌ی دام وده‌زگاکانی ئه‌و ووڵاته بڵاوکرده‌وه . وه\nله‌درێژه‌ی راپۆرته‌که‌دا باسی له به‌زۆر گه‌ڕاندنه‌وه‌ی نهینی ئه‌و په‌نابه‌رانه عیراقیانه کردووه بو تورکیا.\nیه‌کیتی ئه‌وروپا له‌لیکدانه‌وه‌یه‌کیدا له‌سه‌ر ئه‌و په‌نابه‌رانه‌ی له ڕێگای یۆنانه‌وه په‌ڕیوه‌نه‌ته‌وه نیو وولاته‌کانیه‌وه که به‌و پێیه ده‌بیت ئه‌و په‌نابه‌رانه له وولاتی یۆنان داوای مافی په‌نابه‌ری بکه‌ن . ناتوانریت بگه‌ڕێنرێنه‌وه ، چونکه یۆنان ئه‌و پێویستیانه بۆ داواکارانی مافی په‌نابه‌ری دابین ناکات و داوای کرد له ووڵاتانی خۆی که په‌نابه‌ران نه‌گه‌ڕینرینه‌وه مه‌گه‌ر له بارودۆخی تایبه‌تدا نه‌بیت.\nشایانی بیر هینانه‌وه‌یه جگه له‌م یاجیبوونه مه‌زنه‌ی چه‌ند رۆژێکه یۆنانی هه‌ژاندووه، ماوه‌یه‌ک له‌مه‌وبه‌ر ته‌واوی زیندانیه‌کان که 55 هه‌زار که‌س ده‌بن ده‌ستیان دایه مانگرتنیکی سه‌راسه‌ری بۆ باشتر کردنی هه‌لومه‌رجیان چ له زیندان و چ له‌پرۆسه‌ی دادگایی و سیسته‌می قه‌زایی یۆناندا.\nوه‌زاره‌تی نیشتمانی ئیران ، مۆڵه‌ت به خویندن له زانستگاکاندا له نه‌وه‌کانی په‌نابه‌رانی عیراقی و ئه‌فغانی نادات\nبه‌رپرسیارانی کۆمسیاری باڵای په‌نابه‌ری نیگه‌رانی خۆی به بریاری وه‌زاره‌تی نیشتمانی ئیران ده‌بری له رۆژی 11.12 .له میانه‌ی دیداریکی رۆژنامه‌وانی له جنیف.\nژماره‌ی په‌نابه‌رانی ئه‌فغانی له ئیران به.دووملیۆن که‌س خه‌ملێنراوه، ژماره‌ی په‌نابه‌رانی عیراقی نزیکه‌ی 500 هه‌زار که‌س ده‌بن.\nووته‌بیژه‌که‌ی کۆمیسیاری بالای سه‌ر به‌نه‌ته‌وه یه‌کگرتووه‌کان ، نیگه‌رانی خۆی له‌و بریاره ده‌بری ووتی((که‌سانیک که ناسکترین ته‌مه‌نی ژیانیان له‌وولاته به‌سه‌ر بردووه ، به‌م بریاره ده‌که‌ونه به‌رده‌م چاره‌نووسیکه‌وه که ده‌رگای ژیانیان به‌ڕوودا داده‌خات…))\nده‌وله‌تی ئیران ، یه‌کیک له سییه‌مین ده‌وڵه‌تی جیهانیه که له ئاستی جیهانیدا له‌لیستی ئه‌و ده‌وڵه‌تا‌نه‌یه که سزای ئیعدامی تیا ئه‌نجامدراوه.وه له یه‌که‌مین وولاتانی گه‌نده‌ڵییه له جیهاندا.\nساڵانیکه ده‌وڵه‌تی ئیران به‌به‌رده‌وامی هیرش ده‌کاته سه‌ر په‌نابه‌ران و کۆچکردوانی عێراقی و ئه‌فغانی . له مافی هاوسه‌رییه‌وه، له مافی کارکردنه‌وه، له زیندانی کردنه‌وه و گه‌ڕاندنه‌وه تا ده‌گاته مافی خۆێندن.\nبه‌ڵام کێشه‌که هه‌ر هێنده نیه…كێشه‌که له‌وه دایه که خودی ده‌وڵه‌تی ئیران هۆکاریکی بنه‌ره‌تیه له ده‌ربه‌ده‌رکردن و سه‌رگه‌ردانیه‌ک که ئه‌مرۆ کۆمه‌ڵگای عیراقی تیا گیرخواردووه.\nپشکی ململانێێ خوێناوی له‌سه‌ر ده‌سه‌ڵات له‌عیراقدا، شه‌ڕی ده‌وڵه‌تی ئیران له‌گه‌ل ئه‌مه‌ریکا له نیو خاکی عیراقدا، به‌به‌رده‌وامی ناردنی موخابه‌رات و بانده ئینسان کوژه‌کانی بۆ نیو عیراق، ، تیرۆرکردنی به‌رهه‌ڵستکارانی ئیرانی له‌کوردستانی عیراق وفراندنیان و بۆمبارانکردن ناوچه‌کانی سه‌ر سنوور….ئه‌و به‌ڵگانه‌ن که ده‌وڵه‌تی ئیران ده‌که‌نه یه‌کیک له هۆکاره سه‌ره‌کیه‌کانی نائاساێش بوونی کوردستان .\n به‌شیکی زۆری له وپه‌نابه‌رانه زیاتر له 20 ساڵه له ئیران ده‌ژین ونه‌وه‌کانیان له‌وێدا په‌یدابوون . ئه‌م بڕیاره‌ش ده‌وله‌تی ئیران ده‌چیته سه‌ر قابه‌ره‌ی زه‌به‌لاحی دۆسیه دژی ئینسانیه‌کانی .\nعیراقیه‌کان له‌نیو ئه‌م کاره‌ساته‌داش به‌ژماره‌یه‌کی زۆر په‌یدا ده‌بن….\nشه‌ش ملیۆن که‌س له جیهاندا به‌بێ وولات و بێناسنامه‌ن….\nرۆژی چوارشه‌م 9.12کۆمیستاری باڵای په‌نابه‌ری سه‌ر به‌نه‌ته‌وه‌یه‌کگرتوه‌کان له جنیف ڕایگه‌یاند که ژماره‌ی ئه‌و په‌نابه‌رانه‌ی به‌بێ ووڵات و بێی ناسنامه‌ن نژیکه‌ی 6 ملیۆن که‌س ده‌بن. به‌ڕیز ئه‌نتۆنیۆ گوتریس رووی له کۆمه‌ڵگای نیو ده‌وله‌تی کرد و ڕایگه‌یاند :که ئه‌و له بیرکراوانه که به‌داخه‌وه بۆ کۆمه‌ڵگای نیو ده‌وله‌تی تا دێت بایه‌خی نیو ده‌وڵه‌تی بۆیان که‌م ده‌بیته‌وه….ئه‌مانه به‌زۆری ئه‌فغانیه‌کانن که له‌ده‌وروبه‌ری ووڵاتانی دراوسێ له په‌راوێزی شاره‌کان نیشته‌جیبوون….له ئیران وپاکستان 2.7 ملیۆن که‌س ده‌بن\nئه‌وله‌بیر کراوانه له چادرو خیمه کاندا ته‌مه‌نی جوانیان به‌سه‌ر بردو ژیانیکی کاتیی ده‌گوزه‌ریینن. له‌سه‌رانسه‌ری ئه‌وروپا ژماره‌ی بیناسنامه‌کان به زیاتر له‌ملیۆنیک ده‌خه‌مڵینرێت. له ئسپانیا به 270 هه‌زار که‌س و به‌ته‌نها له سویسراش ریکخراوه نا ده‌وله‌تیه‌کان به 90 هه‌زار که‌س. له که‌نه‌دا پۆلیس به‌دوای 40 که‌سدا که‌ناسنامه‌یان نیه ده‌گه‌ڕیت بۆ دیپۆرتکردنه‌وه‌یان. نایاسایی له که‌نه‌دا ده‌ژین.\n12.12.2008 سویسرا پێینایه نیو ڕێیکه‌وتننامه‌ی ده‌بلنه‌وه\nله‌م ڕێکه‌وته‌وه سویسرا وه‌ک بابه‌تی شه‌نگن پیویسته هه‌موو ئه‌و خاڵانه‌ی دیش جێبه‌جی بکات . ئه‌و بابه‌ته‌ی به سیسته‌می ده‌بلن ریکخراوه.\nنیازیکی کۆنی سویسرا هه‌بوو که ئه‌م رێیکه‌وتتنامه‌یه ئیمزا بکات ، ده‌وڵه‌تی سویسرا هه‌ر له‌ساڵی 1990 ه‌وه ئه‌م ئاره‌زووه‌ی نیشاندا، به‌لام خه‌سله‌تیکی به‌رجه‌سته‌ی ده‌وله‌تی سویسرایه که په‌له ناکات و خۆپاریزه. بۆ سویسرا بابه‌ته‌که زیاتر بایه‌خه‌که‌ی له روانگه‌ی ((بواری په‌نابه‌ران)) ه‌وه هه‌یه. یه‌کیتی ئه‌وروپا هه‌وڵده‌دا یه‌ک جۆر سیاسه‌ت په‌یره‌و بکات له مه‌سه‌له‌ی په‌نابه‌راندا و ئه‌مه‌ش نیه‌تی سویسرای خیراترکرد.\nئه‌و چاودێریی و کۆنترۆڵانه‌ی له ناوچه سنوورییه‌کانی یۆنان و ئیتالیا و ئسپانیا وئۆکرانیا ه‌وه به دوای ساڵانی 2000 گیراونه‌ته‌به‌ر، سه‌رکه‌وتنیکی رێژه‌یی به‌ده‌ستهیناوه و له‌هه‌مانکاتیشدا ئه‌و پێدا چوونه‌وه‌و به‌رته‌سکیانه‌ی له نیو یاساکانی هه‌ر یه‌ک له ووڵاتانی یه‌کێتیه‌که‌دا ئه‌نجامدران، ڕووی ڕه‌ونه‌قی ئه‌وروپایان بۆ کۆچ دابه‌زاند. به‌به‌رده‌وامی 4 ساڵی کۆتایی یه‌ک له‌دوای یه‌ک ژماره‌ی داواکارانی مافی په‌نابه‌ری له سه‌جه‌م ووڵاتانی ئه‌وروپایی که‌م و که‌متتر بوه‌وه. له جێگایدا کۆچی نیۆخۆیی بره‌وی سه‌ند. بۆ نموونه له‌ساڵی 2005 دا 23،7 ملیۆن کۆچی نیۆخۆیی بووه‌و له‌م ژماره‌یه‌دا 9.2 ملیۆن که‌س مافی په‌نابه‌رییان له ساڵی 2006 دا له جیهاندا وه‌رگرتووه.\nئه‌م سیاسه‌ته‌ی ئه‌وروپا هیندیک له سیاسه‌تمه‌دارانی ئه‌وروپایی خۆشحاڵکرد و ده‌میان له نه‌مانی هۆکاری یه‌کجاری داواکارانی مافی په‌نابه‌رییه‌وه ده‌کوتا، لیره‌دا به‌پیویستی نازانم زیاتر له‌م باره‌وه ووردتری بکه‌مه‌وه،\nله ساڵی 2003 دا 350 هه‌زار که‌س داوای مافی په‌نابه‌رییان کردووه، له له سالی 2004 دا %19 دابه‌زیوه‌و له سالی 2005 دا 237840 که‌س داوای مافی په‌نابه‌رییان کردووه‌و و له سالی 2006 دا166 هه‌زار که‌س داوای مافی په‌نابه‌رییان کردووه.. ده‌یه‌ی یه‌که‌می سه‌ده‌ی بیست ویه‌ک ، چه‌ندان شه‌ری گه‌وره‌ی خویناوی، چه‌ندان کاره‌ساتی گه‌وره‌ی سروشتی، برسیه‌تی، پاشه‌وپاش گه‌ڕانه‌وه‌ی نۆرم و سونه‌ته‌کانی ئارامی و خۆشگوزه‌رانی کابووسی داڕمانی ئابووری ….کیشوه‌ری ئه‌وروپا ته‌نانه‌ت له %30 په‌نابه‌رانی جیهانی نه‌گرتۆته خۆی له سالی 2007 دا. وه ته‌نانه‌ت له‌و 340 هه‌زاره‌ی که داوای مافی په‌نابه‌ری کردووه له ساڵی 2007 دا ژماره‌یه‌کی زۆر که‌م وه‌رگیراون.\nسیاسه‌تی په‌نابه‌ری سویسرا هه‌مان ئه‌و ته‌دابیرانه‌ی ئه‌وروپای به لانی زۆره‌وه گرته‌به‌ر بۆ ناشیرینکردنی سویسرا له‌دیدی په‌نابه‌ره‌وه. هه‌ر له هه‌مان سال ومانگ و رۆژدا. به‌م هه‌نگاوه‌شی ساڵانه 80 بۆ 100 ملیۆن فره‌نک سویسری له ساڵێکدا پاشه‌که‌وت ده‌کات.\nله 12.12 .2008 به‌دواوه ئیدی هه‌موو ئه‌و په‌نابه‌رانه‌ی له ده‌وڵه‌تانی تر داواوکه‌یان ره‌د ده‌کریته‌وه ، یان ناویان ده‌گۆڕن و له‌سویسرا داوای مافی په‌نابه‌ری ده‌که‌ن، به‌هۆی مه‌نچه‌مۆره‌کانیانه‌وه یه‌کسه‌ره ده‌درینه‌وه به‌و ده‌وله‌تانه‌ی که له‌سه‌ره‌تادا په‌نجه‌مۆریان هه‌یه و هه‌ر ده‌وڵه‌ته به‌رپرسه له فایلی ئه‌و په‌نابه‌ره‌و بۆ\nسویسراش هه‌روا یه مه‌سه‌له‌که.\nلیکۆڵینه‌وه له فایلی داواکارانی په‌نابه‌ری په‌یوه‌ندییه‌کی پته‌و په‌یدا ده‌کات به ڕێگاو بان و په‌نجه‌مۆره‌وه. به کۆنترۆل و به سیسته‌می فیزه‌وه. هه‌رچه‌نده سویسرا په‌نجه‌مۆره‌کانی خۆی ده‌دا به ئیرۆدۆک ی یه‌کیتی ئه‌وروپا ، به‌لام ترسیکی هه‌یه له یۆنان وئیتالیا که دروستی له‌گه‌ل نه‌که‌ن.\nپه‌راوێز: سایتی حوار مقاله هابل نسر، ، سیایتی یوئین،\nPrevious شه‌هیده‌کان ماڵیان له‌شوشه‌یه به‌رد ناگرنه ماڵی که‌س شه‌هیده‌کان\nNext فرە وتن و هیچ نەوتن ..!


مستەفای سەید قادر ئامادەیی بزووتنەوەی گۆڕانی بۆ کشانەوە لە حکوومەت ڕاگەیاند\n14:04 دانیمارک نیگەرانیەکی قووڵ سەبارەت بە ئێران ڕادەگەێنێت\n13:53 مه‌سروور بارزانی، سه‌رۆكی حكوومه‌تی هه‌رێمی كوردستان له كه‌ناڵی "سكای نیوز عه‌ره‌بی " پەیامێکی گرینگ بڵاو دەکاتەوە\n12:53 حەوتووی داهاتوو سێیەم راپۆرتی چاكسازی رەوانەی پەرلەمان دەكرێت\n12:16 "ئۆمیکرۆن" کۆبوونەوەی ئۆپێک دوادەخات\n11:47 تەندروستی جیهانی: کۆرۆنای ئۆمیکرۆن مەترسیدارترە\n12 October 2021 17:07\nپەیامی کورد ... موسته‌فا سه‌ید قادر جێگرى سه‌رۆك هه‌رێم‌و یه‌كێك له‌به‌رپرسه باڵاكانى بزوتنه‌وه‌ى گۆڕان له‌ڕوونكردنه‌وه‌یه‌كدا ڕه‌تیده‌كاته‌وه ئه‌و ڕێگربێت له‌كشانه‌وه‌ى تیمى گۆڕان له‌حكوومه‌ت، ده‌شڵێت:"هه‌ركات بزووتنه‌وه‌كه بڕیاریدا ئێمه ئاماده‌ین".\nبه‌گوێره‌ى لێدوانێكى ڕۆژنامه‌وانى موستەفا سەید قادر ئاماژه به‌وه‌كراوه، "ئێمە ئامادەین لەحکوومەت بکشێینەوە، هەرکاتێک بزووتنەوەکە بڕیاریدا لە حکوومەت بکێشتەوە".\nجێگرى سه‌رۆكى هه‌رێم جەختیكرده‌وه، "هەموو ئەو دەنگۆیانە ڕەتدەکەینەوە کە ئێمە ڕێگربین لەبەردەم کشانەوەی بزووتنەوەی گۆڕان لەحکوومەت، دڵنیاین خەڵک بڕوا بەمجۆرە هەواڵە چەواشەکارییانە ناکات‌و هەرکاتێک بزووتنەوەکەمان بڕیاریدا لەحکوومەت بکشێتەوە، ئێمە یەکەم کەس دەبین".\nله‌دواى ڕاگه‌یاندنى ئه‌نجامه به‌راییه‌كانى هه‌ڵبژاردنه په‌رله‌مانیه‌كه‌ى عێراق، بزووتنه‌وه‌ى گۆڕان نه‌یتوانى هیچ كورسیه‌كى په‌رله‌مان مسۆگه‌ر بكات‌و دواتریش ژماره‌یه‌ك له‌هه‌ڵسووڕاوانى گۆڕان داوایانكرد، بزووتنه‌وه‌كه‌یان له‌حكوومه‌ت بكشێته‌وه‌و هه‌وڵبدات هه‌موو ئه‌و ناڕازیه‌كان له‌گه‌ڵ خۆى ئاشت بكاته‌وه.\nدانیمارک نیگەرانیەکی قووڵ سەبارەت بە ئێران ڕادەگەێنێت\nمه‌سروور بارزانی، سه‌رۆكی حكوومه‌تی هه‌رێمی كوردستان له كه‌ناڵی "سكای نیوز عه‌ره‌بی " پەیامێکی گرینگ بڵاو دەکاتەوە\nحەوتووی داهاتوو سێیەم راپۆرتی چاكسازی رەوانەی پەرلەمان دەكرێت\n"ئۆمیکرۆن" کۆبوونەوەی ئۆپێک دوادەخات\nئەمریکا ٢٧ دیپلۆماتکاری دیکەی ڕوسیای دەرکرد\nدوو بوومەلەرزە شاری وانی لە باکووری کوردستان هەژاند


یوسف عوسمان عەزیز: لە رێگای حەمکۆوە پارتی کەتنێکی تر بە کورد دەکات\nپیشەی پارتیی و یەکێتیی و سەرجەم دەسەڵاتی کوردی ئەوەیە، کە بەردەوام دوژمن بۆ کورد زیاد و رق ئەستور دەکەن. کورد بە کورد بە کوشت دەدەن، دۆستی کورد بە دوژمن و دوژمن بەهێز دەکەن، ئەمە بەرماوەی سیاسەتی دەسەڵاتی پارتەکانە کە دەیانەوێت کورد ریسوا و پاش خۆیان نیشتیمان تاڵان و کورد سەرگەردان بکەن.ئەمجارەیان...\nیوسف عوسمان عەزیز: لە سادەترین پێناسەی دا ، زێدەڕەویە لە سەر ھێما و ڕەوشت و پیرۆزیەکانی کۆمەڵگا\nدەسەڵاتی کوردی لە بیست و نۆ ساڵی ھاتنی بۆ ناو شارەکان لە شاخ و پێ دەشت و نێو ئەشکەفتەکان ، ھەر زوو نەیتوانی لە ناو شارەکان لەتەک شارستانیێتی خەڵک ڕێ بکات و کەوتە منەت کردن و خۆ بە حەق زان لە ھەرشتێک کە حەزی لێ بو یان لێی بێ بەری بو بەدرێژایی ژیانی ( نەزانی و نەبونی ) ئەو دەمەی ئەشقیا بوە بە پێکی کوردایەتی...\nیوسف عوسمان عەزیز: ئاشبەتاڵی ساڵی ١٩٧٥\n(بابەتێکی دۆکیۆمێنتاریە) ڕەشید دوو سێ ساڵێک بو لە دوای مفاوەزاتی ساڵی حەفتا لە گوندی سارتكەی خۆشناوەتی ھاتبوە ھەولێرێ لە تەک ماڵە خۆرانیەکانی دی لە سەر جادەی کۆیێ لە سێتاقانی سەرێ گیرسابونەوە و لە بن دیواری باغی شاریش لە بەرامبەر کشکە پلێتەکەی مەکتەبەی سۆلاڤ ی جومعە ئاکرەیی ھەر لەسەر بوغچەکەی توتنەکەی...\nیوسف عوسمان عەزیز: لیستی ناوی تاوانبارانی مێژوو لە کوردستان\n•\tبرایم ئەحمەد و ھەمزە عەبدوڵا کە پارتیان دامەزراند و نزیکەی حەفتا ساڵ زیاترە کورد خۆشی لە خۆی نەدیت . •\tمەلا مستەفای بارزانی و جەلال تاڵەبانی ، کەمێک کەمتر لەو مێژوە درێژە کوردیان بە دەستی یەک بە کوشتن داوە و سڵیان لە ھیچنەکردوە . •\tئەحمەد حەسەن بەکر و سەدام حوسێن لە یازدەی ئازاری ساڵی ١٩٧٠ مافی کوردیان...\nیوسف عوسمان عەزیز: تا ئێستا پارتی لە ھەر ھەموویان ڕاستگۆ تر بووە\nبە درێژایی بیست و نۆ ساڵی ڕابردو لە دەمی خودی مەسعود بارزانی کەسی یەکەمی بێ ڕکابەری ناو پارتی. زۆر بە ڕاشکاوانە و بێ پەروا و بێ سڵەمینەوە، بە ئاشکرا دەیان جار وتویەتی :- ھەر کەسێ دژی تورکیا بێت، ئێمە دژایەتی دەکەین. زیاتر ئەو پەیامەی بۆ پەکەکە بووە. ھەتا سەر ئێسکیان دژایەتی یەکێتیان کردوە و ھیچیان...\nیوسف عوسمان عەزیز: لە یادی تێرۆر کردنی (شەھید سەردەشت)\n(بە درێژایی بیست و نۆ ساڵی ڕابردو ئێمە درێژە پێ دەری بەردەوامی ئەو دوو دەسەڵاتە تاوانکارەی بنەماڵەی بارزانی و تاڵەبانی بوین وڕێگر بوین لە ناو چونیان) --------------------- لەو بیست و نۆ ساڵەی حوکمڕانی پارتی و یەکێتی ، سوپایەک زمان درێژ و زمان لوسی شوان غافڵکە و ھەڵخەڵەتێنەری میدیا و فەیسبوکپەیدا...\nیوسف عوسمان عەزیز: یەکی ئایار ... ڕۆژی کرێکارە بێ ئیشەکانی کوردستان\n• سەربردەیەکی مێژویە ( مه‌یدانی عه‌مه‌لان ، بزوێنه‌ری بژێوی هه‌ژارانی هه‌ولێر ) ----------------------- بابای ژن هه‌ڵگرتوو دوای ئه‌وه‌ی به چاو ڕوونی پیره مێرده دونیا دیده‌که و ژنه‌ی به دووکه‌وتی و ته‌نیا بوغچه‌که‌ی ده‌ستی ، دوای نیوه‌ی شه‌و به پارێزی وه‌ڕین و حه‌په‌ی سه‌یه‌کان له ئاواییه‌کانی...\nیوسف عوسمان عەزیز: حکومەتی کوردی ئەو جارەشمان بە سروشتی خۆی لە ڕوخانی حەتمی نزیک بۆتەوە\nبە وێنەی ھەمو دەسەڵاتە ڕوخاوەکانی تری کوردی لە ڕابردو . ئەو بەناو ھەرێمی کوردستانیش بە سروشتی خۆی تەمەنی لە سەر پێوەستانی تەواو کردوە و دەمێکە نوزەی تیا نەماوە ، لە چاوەڕێی تەڵقە رەحمەیەکە پێوەی بنێ و بچێتە پاڵ ئەوانی تر لەو تەجروبە مێژوییە پڕشکست و شەرمەزاریانەی ڕابردو .ئەگەر ھەمو جار داگیرکاری دەرەکی...\nیوسف عوسمان عەزیز: ئازاد بوونی ڕۆژنامەنووس (ھێمن مامەند) بە مەرج و ڕێک وەک خۆی\nلە دەور و بەری کاتژمێر یەکی دووی نیوەڕۆی ئەمڕۆ یەک شەممە ٢٠٢٠/٤/٢٦ من بە ڕێگاوە بوم بۆ سەردانی دایکی لە گەرەکی کۆماری ئیسکان، بە ڕێکەوت توشم بوو بە ھاوڕێی پارێزەرم (ئاسۆ ھاشم) دوای چاک چۆنی گەیشتینە ماڵی دایە سەعدیەی دایکی ھێمن. دیار بوو لەبەر دەرگا بو دەستیشی ئازاری ھەبوو .-------------پاش کەمێک...\nیوسف عوسمان عەزیز: بزووتنەوەی چەکداری کورد بۆ پارە خڕ کردنەوە بووە\nدەشێ یەکێک لە ھۆکارەکانی نەبوونی راگەیاندن (جگە لە ڕادیۆ و ڕۆژنامە دەگمەنەکانی ئەو دەم) ئەمە هۆکار بووبێت، کە خەڵکی کەمتر ئاگاداری دیوە نھێنیەکانی تری بەناو بزوتنەوەی شۆڕشگیڕی کورد بووبێ کە چۆن ئەم پارتانە بە ناوی کوردایەتیی و رزگاری گەلی کورد و سەربەخۆیی، بانگەشەیان بۆی دەکرد، بەڵام دەرکەوت...\nیوسف عوسمان عەزیز: پێویستیمان بە شەڕێکی تری ناوخۆی یەکلاکەرەوەیە ..\nشەڕی یەکەمی ململانێ و شەڕی براکوژی ساڵی ١٩٦٤ لە نێوان ئیبراھیم ئەحمەد و مەلا مستەفای بارزانی کە بە باپیرانی یەکەمی شەڕی براکوژی دادەنرێن دەستی پێ کرد و بەردەوامی پێدرا لە لایەن جەلال تاڵەبانی و نەوشیروان مستەفا و ئیدریس و مەسعود بارزانی و کوڕ و ئێستاش لە سەر دەستی نەوە شێخ زادەکانیان شێخ لاھور تاڵەبانی...\nیوسف عوسمان عەزیز: گوندی لوبنانی لە ھەولێرێ\nتێکچونی شارەکانی باشوری کوردستان بە دەستی دەسەڵاتدار و بەرپرسە حیزبییەکانسروشتی کۆمەڵایەتی ژیانی خەڵکی کوردستان بەگشتی بۆ بەشێکی گرنگی کوڵتوری جوانی کوردەواری دەگەڕێتەوە کە سەدان ساڵە پشتاوپشت بۆمان ماوەتەوە و بەشێکی تریشی لە یاساکانی حکومەتی عێراق بە حیزبی بەعسەوەش ! سەرچاوە دەگرێت کە سەد ساڵی ڕەبەقەخێزانی...\nیوسف عوسمان عەزیز: ھێمن مامەند ...قوربانی کەم ئەزمونیەکەی بارتەقای بوێرییەکەی بوو\nلە تەک ھاتنە کایە نا سروشتیەکەی دەسەڵاتی (پارتی و یەکێتی) بەر لە بیست و نۆ ساڵ کۆمەڵێک کەسی گوماناوی ھەل پەرستی خۆ ویستی درۆزن ھاتنە مەیدانی کوردی دۆ نەدیو کە بەشێکیان ژنی کەوتوی کۆمەڵایەتی بون ، ھەر لەسەرە تاوە بە ناوی مەدەنیەت و ئازادی و عەلمانیەت پڕیان دا پیرۆزیەکانی خەڵک کە خێزان و ئایین بو لە...\nیوسف عوسمان عەزیز: سکاڵا لە سەر ئاردۆغان و پارت و سوپاکەی تۆمار کرا\nجنێڤ ، سویسرا ٢٠١٩/١٠/٢٢ ... ( منظمة الصليب الأحمر الدولي و منظمة حقوق الإنسان ) سکاڵانامە لە سەر ئاردۆغان و پارت و سوپاکەی وەک کاری بەدواچونی ڕۆژنامەوانیم ئەمڕۆ توانیم سکاڵا لە سەر سەرۆکی تورکیا ڕەجەب تەیب ئاردۆغان و پارتی ئاکەپە و سوپای تورکیا و ڕێکخراوە تێرۆرستەکان بکەم و دۆسیەیەکی تایبەت لە...\nیوسف عوسمان عەزیز: عەزیز موحەمەد لە دوو دیوی جیای قۆناغەکانی ژیانی سیاسی\nبا دەرفەتی ڕەخنەش ھەبێت ھەر پیاھەڵگووتن نەبێت مامم پێشمەرگەی دێرینی حیزبی شیوعی بوو لە بەر دڵسۆزی بۆ ڕێبازە پیرۆزەکەی زەحمەتکێشان و خۆشەویستی لینین مارکس و دروشمی ( کرێکارانی جیھان یەکگرن ) لە بەھاری ساڵی ١٩٧٤بە بڕیاری حیزب لە لێژنەی محەلی ھەولێر کە بارەگاکەیان لە پشت چایخانەی باییز بوو ، لە دەمی...\nلاپەڕە 4/5: « 1 2 3 4 5 »


جۆن بارکۆ واز دەهێنێت\n2019-09-13 19:23 187 جار بینراوە کۆمێنت\nچەند جارێک بەکاری جیاواز رۆشتوومەتە پەرلەمانی بەریتانی یان وێستمینیستەر، جارێک دەرفەتی ئەوە رێککەوت کە سەرۆکی پەرلەمان ببینم، بەڵام کارێکی بەپەلە لەوڵاتێکی تر، ناچاری کردم لەندەن بەجێبهێڵم. ئەم نووسینە لێرەدا مەبەستی گێڕانەوەی یادەوەری نییە، بەڵکو بەبۆنەی وازهێنانی جۆن بارکوە دەمەوێت تیشک بخەمە سەر چەند خاڵێک کە بۆ ئەزموونی پەرلەمانی ئێمە گرنگە.\nیەکەم، پەرلەمان گەرچی دەزگایەکی باڵایە، بەڵام بە دەست چەند گرفتێکەوە دەناڵێنێت، یەکەم، کەس نییە نوێنەرایەتی بکات و دووەم، زۆرن ئەوانەی کە خۆشییان لەچارەی نایەت. لەسیستەمی پەرلەمانیدا ئەندامی پەرلەمان نوێنەری بازنەی هەڵبژاردنەکەیەتی، ستافی پەرلەمان بۆیان نییە قسە بکەن، حکومەت وەک دەسەڵاتێکی چاودێریکراو رکابەری پەرلەمانە، ئەوەی دەمێنێتەوە سەرۆکی پەرلەمانە کە ئەرکی ئەوەی دەکەوێتە سەر کە داکۆکی لە دەزگای پەرلەمان بکات وەک پەرلەمان و هەروەها لەناوەندەکانی دەرەوەی نوێنەرایەتی پەرلەمان بکات.\nدووەم، باجی نوێنەرایەتی پەرلەمان قورسە، لەساڵی (1642) پادشای بەریتانیا چارلسی یەکەم بەخۆی و چوارسەد سوارەوە دەچێتە پەرلەمان بۆ ئەوەی پێنج ئەندامی پەرلەمان دەستگیر بکات بەتاوانی خیانەت، بەڵام سەرۆکی پەرلەمانی ئەو کاتە کە ناوی لێنتاڵ بو داواکەی چارلس قبوڵ ناکات و لەئەنجامدا ململانێی نێوان پەرلەمان و پادشا دەستپێدەکات و شەڕی ناوخۆی بەریتانیا دەستپێدەکات، دیارە ئەمە هۆکاری شەڕ نییە، هۆکاری شەڕ باوەڕی چارلس بوو کە ئەو دەسەڵاتی لەلایەن خوداوە پێبەخشراوە، بۆیە زۆر بێزار بوو لەڕێگرییەکانی پەرلەمان بەتایبەت لەبواری خەرجکردندا.\nدیارە کاری یەکەم و هەرە سەرەکیی پەرلەمان بودجەیە. ئەم دیدە بەشێوازی جیاواز لەشۆڕشی فەرەنسیدا دووبارە دەبێتەوە، کاتێک ململانێی نێوان نوێنەران و پادشا چڕ دەبێتەوە.\nئەمڕۆ بەریتانیا لەدۆخێکی هەمان شێوەدا دەژی. پەرلەمان وەک ناوەندێک بۆ کۆکردنەوەی جیاوازەکان هەمیشە فرە نەیار بووە، هەردوو چەپڕەوو راستڕەوەکان لەوەدا هاوڕان کە دژ بە پەرلەمان بن، چونکە هیچ کامیان بڕوایان بەجیاوازی نییە. بۆیە سەرۆکی پەرلەمان ئەرکی هێشتنەوەی جیاوازییە لەپێناو سەرهەڵدانی تاكڕەوەی یان دیکتاتۆرییەتدا.\nسێیەم، ئەم دۆخە وەها دەکات پۆستی سەرۆکی پەرلەمان، گەر پەرلەمانیانە پیادە بکرێت، پۆستێکی بێ هاوڕێ و تەنیا بێت، ئەم تەنیاییە لەوەوە سەرچاوە دەگرێت کە هەموو لایەک هەوڵ بۆ خواستی خۆی دەدات، هیچ لایەک خواستی گشتی لەبەرچاو ناگرێت. بۆیە هەمیشە خواستی گشت رێگرە لەهاتنەئارای خواستی تەنها بەشێک، ئەم زاڵکردنی بەش بەسەر گشتدا نادادپەروەری سیاسی و ئابووری و نوێنەرایەتی لێدەکەوێتەوە.\nچوارهەم، لێرەدا پێگەی پۆستی سەرۆکی پەرلەمان دەبێتە مایەی پرسیار، بۆئەوەی سەرۆکی پەرلەمان سەرۆک بێت، دەبێت بێلایەن بێت، بەڵام بێلایەنی بەمانای ئەوە نایەت کە دەبێت دەستبەرداری پڕۆسەی پەرلەمانیی بێت، بەڵکو ئەرکی سەرەکی ئەوەیە کە نەریتی پەرلەمانی چۆنە، بەو شێوەیە بەڕێوە بچێت، ئەم داکۆکیکردنە لە نەریت هەمیشە سەرۆکی پەرلەمان دەخاتە خانەی لایەنگرییەوە لای هەموو هێزەکان، بەبێ ئەوەی هیچ هێزێک رازی بێت لەلایەنگرییەکەی، ئەمە وەها دەکات کە کەسایەتی کەسی سەرۆکی پەرلەمان رۆڵێکی گەورە بگێڕێت لەپیادەکردنی ئەم پۆستە.\nپێنجەم، جۆن بارکو، کەسایەتییەکی خاوەن مێژوویەکی تایبەتە، کە هاوکاری بوو ببێتە کەسێکی کارا لەساتەوەختی قەیراندا، گەرچی کە لێی دەڕوانیت هیچ خەسڵەتەکانی کاریزمای تەقلیدی تیادا نییە، بەڵام بەدەنگ و شێوازی دەربڕینی بەزمانێکی باڵاو خەتیبێکی باش، وەهایکرد کە بتوانێت زاڵ بێت بەسەر رێگرییەکاندا، بەڵام لەپاشخانی ئەمەوە، هەبوونی ئەزموونی هەردوو پارتی سیاسی گەورە، بارکو سەرەتا پارێزەران بوو، لەتەمەنی شانزە ساڵیدا دەکەوێتە ژێر کاریگەری تاتچەرەوە، لەخێزانێکی جولەکە لەناوچەی هەندۆنی نزیک زانکۆی میدلسێکس گەورە بووە، باوکی ئۆتۆمبیل فرۆش بووەو ژیانیان ئاسایی بووە. جۆن لەتەمەنی لاویدا زیاترو زیاتر بەرەو بەرەی راستڕەو دەڕوات و دەبێتە ئەندامی چەند یانەیەک کە ئەمڕۆ خۆی وەک شەرمێک باسی دەکات. پاشان (سالی)ی هاوسەری دەناسێت. (سالی) لەبەرەی چەپ یان پارتی کارە، ئافرەتێکی دەرکەوتووەو باڵای لەجۆن بەرزترە. جۆن لەسەردەمی بلێردا سەنگەر دەگوێزێتەوە بۆ پارتی کارو دەبێتە ئەندام پەرلەمان، لەساڵی (2009) دەبێتە سەرۆکی پەرلەمان، پاش دە ساڵ لەسەرۆک، بڕیار وایە مانگی داهاتوو کۆتایی بەژیانی سیاسی بهێنێت.\nئامانجی هەرە سەرەکیی جۆن ئەوەیە کە ئەم پەرلەمانە سەرۆکێکی نوێ هەڵبژێرێت، لەعورفی پەرلەمانی بەریتانیدا، سەرۆک، ئەندامان هەڵیدەبژێرن بەدەنگدانی نهێنی.


کێشەی کۆمەڵایەتی قاچاخ وبازرگانی پێکردنی ژنان لە ووڵاتی ئێران - كۆمه‌ڵه‌ی مافی مرۆڤی کوردستان\nکێشەی کۆمەڵایەتی قاچاخ وبازرگانی پێکردنی ژنان لە ووڵاتی ئێران\nبەپێی هەواڵی گەیشتوو بەکۆمەڵەی مافی مرۆڤی کوردستان ،لەڕاپۆڕتی ساڵانەی UNODC ،ڕاگەیەندرا،بەکارهێنان وکەڵک نابەجێیی جنسی وکاری زۆرە ملێ ،بەرچاوترین هۆکارەکانی قاچاخی مرۆڤ دێنە هەژمار کەقوربانییەکانی پەلکێشی سواڵ ،پێک هێنانی ژیانی هاوبەشی زۆرەملە ولەشفرۆشی دەکات.\nکۆمەڵەی سازمانی نەتەوە یەکگرتووەکان قاچاخی کردن بەژنانی ،لەگواستنەوەی بەدزەوە لەلایەن کەسانێکەوە لە ناوبەری سنوورە فەرمی ونەتەوەییەکانەوە، وبەگشتی لەلاەن ئەو ووڵاتانەوەی خاوەنی ئابوورییەکی لاوازن،بەئامانجی ڕاکێش کردنی ژنان وکچان بۆدۆخێکی لێ بایەخمەندبوون وسوودبەخش وزاڵمانە،لەڕوانگەی جنسی وئابوورییەوە بەمەبەستی بەرژەوەندی وبەکارهێنەران(قاچاخچییەکان)، دەخاتە بن لێکۆڵینەوە.\nدیاردەی مەترسیداری قاچاخی ژنان لەئێران، ڕاستییەکی شاراوە وکێشەیەکە ،کەبەهۆی تابۆبوونی پرسە جنسییەکانەوە لەئێران،بەشێوازێکی تەواو جیددی نەکەوتۆتە بەر شیکاری ولێکۆڵینەوە ولەوبارەشەوە ڕۆماڵ ناکرێت.\nلەم ساڵانەی دواییدا، ڕووداوگەلێکی نەگۆنجاو لەپێوەندی لەگەڵ قاچاخی کچانی ئێرانی بۆووڵاتانی دەرووبەری دووڕگەی عەرەبی وهەرێمی کوردستان ڕاپۆڕت کراوە.لەقاچاخی ئەم کچانەدا،گرووپێکی گەوره لەمافیای قاچاخ کەسەرچاوەکەی بۆلێژنەی دەسەڵات لەئێراندا دەگەڕێتەوە،پاش خڵەتاندن وفریوی کچان،دەیان فرۆشن.ئەم دیاردەیە شەپۆلێکی ڕوولەزیاد بوونی لەئێراندا لەخۆگرتووە ،کەهۆکارەکانی سەرهەڵدانی وەها دیاردەیەک بەم شێوەیە:\n۱ــ گرفت وقەیرانی ئابووری(هەژاری وبێکاری)\n۲ــ پرسی کۆمەڵایەتی،لەزۆربەی بابەتەکاندا کێشەی ناوبەری بنەماڵە،وەکوو تووشبوونی گەورەکان بەمادە هۆشبەرەکان،جوێ بوونەوە،خوێندن وکەلتووری پیاوسالار وزەماوەندی زۆرەملەی کچانی کەم تەمەن(منداڵان)\nلەدرێژەی ڕاپۆڕتەکەدا هاتووە کەلە ووڵاتی ئێران لەمەڕ گرفتی قاچاخی ژنان ،یاسایەکی تایبەتی وسەربەخۆ لەمەڕ ئەم مژارە گەڵاڵە نەکراوە وڕێک بەهۆی نەبوونی یاسایەکی دیاریکراو،ئەم یاسایە بەهەڵواسراوی ماوەتەوە.\nپاشهاتەکانی قاچاخی ژنان،لێکەوتەی نیگەتیڤ وکارەساتباری بەدوادا دێت کەلە ئاستی تاکی وکۆمەڵایەتییەوە هەڵدەسەنگێندرێ.برینداربوونی کەرامەت وپێگەی مرۆیی،دابەزینی پێگە وکەسایەتی ژن،بەهرەمەندی جیاجیای جنسی وجەستەیی،سەرلێ شێوان وتەریک وبێ دەسەڵات لەوڵاتێکی دیکە وداهاتووی نادیاری تووشبوون بەنەخۆشییەجنسییەکان،ئەوژنانەی کەلەڕێی قاچاخەوە دەچنە لەشفرۆشییەوە ،کاریگەرییەکی هەرەزۆری بۆگواستنەوەی ڤایرۆسی H.I.V(ئایدز)هەیە.ژنانی قوربانی قاچاخ کەبەزۆرە ملە لەش دەفرۆشن،هەربۆیە ئەگەری تووشبوونی ئەوان بەڤایرۆسی ئایدز بە پلە زۆرترە لە هەرتوێژێکی دیکەی کۆمەڵگا.لەوڕووەوە کەووڵاتی ئێران لەووڵاتانی هەژار وتووشی داشکانی ئابوورییە،هەربۆیە هەڵگری هەمە چەشنە ئاڵۆزی کۆمەڵایەتییە کەبەهۆی هەژاری هەرە زۆر، ژنان ئامادەن خۆلەهەر کارێک بدەن ،تەنانەت لەشفرۆشیش.\nبەپێیلێکدانەوەکانی ڕاپۆرتەکە،مافیای قاچاخی ژنان لەئێران،ژنان وکچانی هەڵهاتوو لەبنەماڵە کەبەگشتی خەسار هەڵگرترن ،کەبەنۆبەی خۆی پێکهێنەری هۆکارەگەلێکی وەکوو هەژاری ئابووری بنەماڵەن کەتەنانەت هەندێ جاریش دیتراوە کەبابی بنەماڵە ناچار بووە کچی خۆی بفرۆشێ.\nقاچاخچییەکان، بەزۆری ئەم ژنانە وکچە گەنجەکان دەبەن بۆ ووڵاتانی عەرەبی ،بۆوێنە دوبەی، وڵاتگەلی وەکوو تورکیا،ئەرمەنستان وهەرێمی کوردستان.\n← Previous بانگهێشتی ۲ چالاکی مەدەنی لە شاری سەردەشت لە دوای ساڵیادی کیمیابارانی سەردەشت\nتورکیا “ژیار گۆڵ”ی دەسبەسەر کرد ودیپۆڕتی کردەوە بۆهەرێمی کوردستان Next →\nدەستبەسەری دوو لاوی کورد لە شاری بانە\nدەست بەسەر کردنی سێ هاووڵاتی لە سنە\nبرینداربوونی منداڵێکی 4 ساڵ تەمەن بە هۆی تەقەی ڕاستەوخۆی هێزە چەکدارەکانی ئێران\nگردبوونەوەی ناڕەزایی دەربڕینی کرێکارانی شارەوانی مەریوان


سورێژە یان سورکە\nنەخۆشییەکی کتوپڕی سۆیی درمە (ڤایرۆسییە)، لە باشور و ڕۆژھەڵاتی کوردستان دا زۆر بڵاوە، توشی کۆ ئەندامی ھەناسە دەبێت بەتایبەتی منداڵ توشی دەبێت.\nھۆی سورێژە ڤایرۆسێکی جۆری ئاڕ ئێن ئەیە لە خێزانی پرامیکسۆ ڤایرۆس و ٦ پێکھاتووی پڕۆتینی دروستیان کردووە. لەساڵی ١٩٦٣ ـوە لە ھەموو جیھاندا کوتان دژی سورێژە بەکاردەھێنن.\nبەشێوەیەکی گشتی سورێژە خێرا بڵاو دەبێتەوە لەڕێگەی ھەناسەوە بۆ کەسێکی تر دەگوازرێتەوە (بەرکەوتنی شلەی دەم و لوتی کەسی توشبو بە کەسێکی ئاسایی) ئەمە ڕاستەوخۆ، بەڵام ناڕاستەوخۆش دەگوازرێتەوە لەڕیگەی بەکارھێنانی کەلوپەلی کەسی تووشبووەوە. ٩٠% ی ئەو کەسانەی لەگەڵ کەسی توشبودا دەژین توش دەبن ئەگەر نەکوترابن یان پێشتر توش نەبوبن. کەسی توشبو ٢-٤ ڕۆژ بەر لە دەرکەوتنی پەڵە سورەکان و ٢-٥ ڕۆژ دوای نەمانیان نەخۆشییەکە دەگوازێتەوە.\nلانیکەم ٤ ڕۆژ (تا) کە لەوانەیە بگاتە ٤٠ نمرەی سیلیزی، ئاو لە لوت ھاتن، سوربونەوەی چاو، بێھێزی. لیمفا گرێکانی لامل بن ھەنگڵ و پشت مل و ئەملاو لای سنگ لەکاتی دەستخستنە سەریان ھەست بەئازاریان دەکرێت. ئاو بە لووت و چاودا دێتە خوارێ و لەوانەشە پێلوەکانی چاوی ھەڵدەئاوسێ . پاشان ووردە ووردە سووربوونەوە دەبینرێت لە ناوپۆشی لووت و دەم و مەڵاشوو و پووک ھەروەھا وشکە کۆکەشی دەبێت. دوای چەند ڕۆژێک لە تا، پەڵەی بەرزەوەبوی سور لەسەر پێست دەردەکەوون، کە لە دەم و چاوەوە دەست پێدەکەن و دواتر ھەمو لەش دەگرنەوە و پێدەچێ خورانیان لەگەڵدا بێت.\nبریتییە لە کۆمەڵێک پێکھاتووی شێوە خاڵی و سوور و سپی بریقەداری ناسک لە ناو زاری نەخۆش دێت کە بۆ دەستنیشانکردنی سورێژە زۆر گرنگن.\nھەندێک جار ئەم نیشانانەشی ھەیە وەک: ڕشانەوە ، سک چوون، لەبەشی چەپی ژێر جگەر دا ھەست بە ئازار دەکات وەک ئازاری ڕیخۆڵە کوێرە.\nھەوکردنی بۆرییەکانی ھەوا و سییەکان، ھەوکردنی گوێی ناوەڕاست،ھەوکردنی پەردەکانی دەماخ، ھەوکردنی توندی شانەکانی چاو، سۆی ناو دەم، لە ساوادا توشی فێ لێھاتن دەکات، لە ووڵاتە پێشکەوتوەکاندا ٣ لە ھەزاری توشبوان دەمرن، بەڵام لەو وڵاتانەی ڕێژەی بەدخۆراکی بەرزە و ھوشیاری تەندروستی لاوازە ڕێژەی مردن پێدەچێ بگاتە ٢٨% و لە توشبوانی ئایدزیشدا ڕێژەی مردن ٣٠%ە.\nڕونکردنەوەی نیشانەکان پزیشک دەگەیەنێتە دەستنیشانکردنی حاڵەتەکە، ئەگەر گومانی ھەبو دکتۆر شیکاریی خوێن یان لیکی کەسی توشبو دەکات بەمەبەستی بەدواداگەڕانی دژەتەنی سورێژە.\nزۆر گرنگە سورێژە جیابکرێتەوە لە گرانەتا، ڕەشە گرانەتا، زەردووی ڤایرۆس، ئەنفلۆنزا، مەنەنگی و مەلاریا.\nجیا کردنەوەی نەخۆش، کوتانی منداڵان لە دژی سورێژە بەرگرییان دەداتێ لە دژی نەخۆشییەکە. بەداخەوە بەھۆی ساڵانی گەمارۆی ئابوریەوە ڕێژەیەکی بەرچاوی خەڵکی ئێراق و لەناویاندا خەڵکی کوردستان کوتانی تەواویان لەدژی سورێژە بۆ نەکراوە.\nچارەسەرییەکی ئەوتۆ نییە لە دژی ڤایرۆسە توشکەرەکە. بەڵام ئازار شکێنەکان و تا دابەزێنەرەکان دەدرێت بە مەبەستی دابەزاندنی تا و بەگوێرەی ئاڵۆزکارییەکانی حاڵەتەکە لە ھەر توشبویەکدا ڕێوشوێنی جیاواز دەگرینە بەر.\nنەخۆشییە درمەکان، چاپی دووەم ٢٠٠٦، لاپەڕەی ٢٢٨ بەشی دەهەم\n5943 جار خوێندراوه‌ته‌وه


کوردیپێدیا - دڵشاد حامید دەروێش\n👫 دڵشاد حامید دەروێش | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nلە سالی 1988 لە شاری سلێمانی لە گەڕەکی مامۆستایان لەدایک بووە\nلە ساڵی 2006 قۆناغی دواناوەندی تەواو کردوە\nلە ساڵی 2010 بەکالۆریۆسی لەیاسادا بەدەستهێناوە لەزانکۆی سلێمانی بە پلەی نایاب و یەکەم لە سەر ئاستی بەشەکەی.\nلە ساڵی 2015 دا ماستەری لەزانکۆی سەلاحەدین – هەولێر بە پلەی زۆر باش بەدەست هێناوە.\nپسپۆڕە لە بواری یاسای مافی مرۆڤ- مافی کەمینەکان – کەمینە ئایینیەکان\nخاوەن چەندین وتار و لێکۆڵینەوەیە لە بوارەکانی یاسا و فیکر و فەلسەفە\n➕ ئەم بابەتە لەلایەن: (هاوڕێ باخەوان)ەوە لە: Jun 30 2013 2:02PM تۆمارکراوە\n📷 فایلی وێنە 1.0.1 24 KB Jun 30 2013 2:02PM هاوڕێ باخەوان\n1. 👁 پاراستنی یاسایی کەمینە ئایینیەکان لەسایەی پەرەسەندنی پەڕگیری ئایینیدا\n2. 👁 کەمینەکان\n3. 👁 یاسای سروشتی لە دەروازەیەکی تەنگەوە\n1. 👁 کەمینەکان\n2. 👁 کەمینەکان ناسنامە یاسا هەرێمی کوردستان


وەفدێكی كۆمەڵە و حیزبی دیموكراتی كوردستان کۆبوونەوە - کۆمەڵەی زەحمەتکێشانی کوردستان\nوەفدێكی كۆمەڵە و حیزبی دیموكراتی كوردستان کۆبوونەوە\nپێشنیوەرۆی ئەمرۆ 12ی خاكەلێوە وەفدێكی كۆمەڵەی زەحمەتكێشانی كوردستان لەگەڵ وەفدێكی حیزبی دیموكراتی كوردستان لە بارەگای ئەو حیزبە كۆبوونەوە.\nوەفدی كۆمەڵە كە لەلایەن هاوڕێ عومەری ئێلخانیزادە، سكرتێری گشتیی كۆمەڵەی زەحمەتكێشانی كوردستان سەرپەرستی دەكرا لەلایەن وەفدی حیزبی دیموكراتی كوردستان بە سەرپەرستی بەڕێز مستەفا مەولودی، سكرتێری گشتیی حیزب پێشوازییان لێكرا.\nلەدیدارەكەدا پاش قسەوباسێك لەسەر بارودۆخی ناوچەكە‌و ئێران‌و كوردستان، چەندین تەوەر خرایەبەر باس، لەوانە مەسەلەی هاوكاری‌و لێكنزیبوونەوەی حیزبەكانی رۆژهەڵات، بابەتی هەڵبژاردنەكانی داهاتووی ئێران‌و هەڵوێستی حیزبەكان گفتوگۆی چڕ‌و پڕی لەسەر كرا.\nلەكۆبوونەوەكەدا هەردوو لا جەختیان لەسەر یەكڕیزی‌و هاوكاری حیزب‌و لایەنە سیاسییەكانی رۆژهەڵاتی كوردستان كردەوە‌و بڕیاردرا كە كۆبوونەوەكانی نێوان هەر دوو لا بۆ دۆزینەوەی میكانیزمەكانی هاوكاریی زیاتر بەردەوام بێت.\n2017/04/02 /by عەتا\nhttps://www.komala.com/wp-content/uploads/2017/04/edr3.jpg 412 700 عەتا https://www.komala.com/wp-content/uploads/2014/03/logo.png عەتا2017-04-02 00:24:432017-04-02 00:24:43وەفدێكی كۆمەڵە و حیزبی دیموكراتی كوردستان کۆبوونەوە\nدایكی هاوڕێیەكی گیانبەختكردوی كۆمەڵە ماڵئاوایی لەژیان كرد... بەشداریی كۆمەڵە لە كۆبوونەوەی لایەنە سیاسییەكانی رۆژهەڵاتی كوردستان لەسەر پرسی هەڵبژاردن...


2/25/2021 8:30:29 PM\n11185 جار خوێندراوەتەوە\nچەند رۆژێک پێش ئێستا بەرێوەبەری گشتی بەنداوو کۆگاکانی ئاو لە ھەرێمی کوردستان مێوانی (NRT) بوو. پرسیاری ئەوەی لێکرا ئایا حکومەتی ھەرێم ئەتوانێ بەنداوەکان وەکو کارتی فشار دژ بە حکومەتی ناوەند بەکاربێنێ؟ بێژەری کەناڵی (NRT) وڵامەکەی وەرنەگرت ومێوانەکە ھەوڵی دا لە ڕووی سیاسیەوە دڵی ئەو برادەرانە نەشکێنێ کە باس لە گرتنەوەی ئاوی بەنداوەکان دەکەن, ودواتر لە وڵامدا ووتی گرتنەوەی ئاوی بەنداوەکان تەنھا (سویچ پلاکێکە)!!.\nنەخێر یەک سویچ پلاک نییە بە ھیچ شێوەیەک چونکە بەنداو بەتەواوەتی دەزگایەکی ئەندازەییە پێویستی بە ھاوسەنگی تەواوە لە نێوان ئەو بڕە ئاوەی کە دێتە نێو بەنداوەکەو ئەو بڕە ئاوەی کە دەردەچێت. وتوانای بەنداوەکانی ھەرێم تەنھا (١٠) ملیار م٣ وھەر بڕێکی زیاتر لەو ژمارەیە مەترسیەکی زۆر گەورە لە سەر بەنداوەکان دروست دەکات ودەبێتە ھۆی دروستبوونی کارەساتی زۆر گەورە.\nئەگەر بەنداوی دوکان وەکو نمونە وەرگرین ئەوە توانای گلدانەوەی (٦,٨) ملیار م٣ ئاوی ھەیە. رۆژانە ئاو دابین دەکات بۆ بەنداوی (دوبس) وکەناڵە ئاودێرییەکان کە لە سەری دروست کراون (لە دەرەوەی سنوری ھەرێم) کە دەگاتە دوزخورماتوو, کەرکوک وحەویجە تاوەکو دەگاتە سنوری بێجی. ئەو کەناڵانە ئاو دابین دەکەن بۆ زیاتر لە (١,٥) یەک ملیۆن وپێنج سەد ھەزار دۆنم لە زەوییە کشتوکاڵییەکانی ئەو سنورە. جگە لەو بڕە ئاوەی کە بۆ وێستگەکانی پاڵاوتنی ئاو دانراوە بە مەبەستی (ئاو خواردنەوە). ئەگەر لە حاڵەتێکدا ئەو بڕە ئاوەمان بڕی ئایا چ پرۆژەیەکمان ھەیە لە کوردستان بە قەباری ئەو (١,٥) ملیۆن دۆنمە بۆ ئەوەی ئەو بڕە ئاوەی تێدا سەرف بکەین؟\nلە لایەکی ترەوە ئەگەر بەنداوی دەربەندیخانیش وەرگرین وەکو نمونە بە ھەممان شێوە, توانای گلدانەوەی (٢,٨) ملیار م٣ ئاوی ھەیە. وبەنداوی (حەمرین) لە باکوری پارێزگای دیالی بە ڕێژەی زیاتر لە ٨٠% پشتی بە بەنداوی دەربەندیخان بەستووە. وجگە لە سنوری پارێزگای سلێمانی ئەوە ئەم بەنداوە ئاو بۆ پرۆژە ئاودێرییەکانی سنوری پارێزگای دیالی دابین دەکات لە خانقین, جلولا, حەمرین, بەلەدروز, مەندلی... ھتد, تا دەگاتە سنوری بەغدا پێش تێکەڵبوونی روباری سیروان (دیالی) بە روباری (دیجلە). واتا لە دەرەوەی سنوری ھەرێم ئاو دابین دەکات بۆ زیاتر لە (٢) ملیۆن دۆنم لە زەوییە کشتوکاڵییەکانی پارێزگای دیالی وبەشێک لە پارێزگای بەغدا. ئەگەر ئەو بڕە ئاوەمان بڕی بە ھەممان شێوەی پرۆژەکانی بەنداوی دوکان کە ئاماژەی پێکرا, ئایا چ پرۆژەیەکی ئاودێری گەورەمان ھەیە بە قەبارەی (٢) ملیۆن دۆنم کە ئەو ھەموو ئاوەی تێدا سەرف بکرێت؟! یا تەنھا لە نێو بەنداوی دەربەندیخان بەندی دەکەن بێ گەڕانەوە بۆ بابەتی ھاوسەنگی ئاو لە بەنداوەکان؟!. وژیانی زیاتر لە (٢) ملیۆن ھاوڵاتی کورد وزیاتر لە (٧) ملیۆن ھاوڵاتی نەتەوەکانی تر دەخەنە مەترسیەوە؟\nبۆیە باسکردنی گرتنەوەی ئاوی بەنداوەکانی ھەرێمی کوردستان لە ناوەند وبەکارھێنانی وەکو کارتی فشار ئەوپەڕی نازانستییە وبەڵگەیە لە سەر بێ ئاگابوون لە پرۆسەی بەرێوەبردنی سەرچاوەکانی ئاو. وگرتنەوەی ئاوی بەنداوەکان پێویستیان ھەیە بە پرۆژەی جێگرەوە کە بتوانین ئاوی دەرچووی بەنداوەکانی تێدا بەکاربھێنرێت وەکو پرۆژەی ئاودێری گەورە, وئەو کات ئەتوانین ئاسایشی خۆراک لە ھەرێمی کوردستان بە رێژەی زیاتر لە ٨٠% دابین بکەین. بەڵام بەداخەوە ئەو عەقڵیەتی حوکمی ھەرێمی کوردستانی کردووە تا ئێستا زۆر بێ ئاگا بووە لە چۆنیەتی بەرێوبردنی سەرچاوەکانی ئاوو فەراھەمکردنی ئاسایشی ئاوو خۆراک لەم ھەرێمە.


سیڤی بەڕێوبەری گشتیی و سەرۆکی دەستەی بەڕێوەبردنی ئاژانسی ئانادۆڵو، سەردار کاراگۆز\nسەردار كاراگۆز لە ٢٥ی ئایاری ١٩٨١دا لە شاری ساكاریا لە دایكبووە. قۆناغەكانی خوێندنی بنەڕەتی، ناوەندی و ئامادەیی لە ئیستانبوڵ تەواوكردووە و بەشی زانستی سیاسییەکانی لە زانكۆی بیلگی هەر لە ئیستانبوڵ خوێندووە. لە هەمان زانكۆ پلەی ماستەری لە یاسای مافەكانی مرۆڤ بە دەستهێناوە.\nسەردار كاراگۆز لە ساڵی ٢٠٠٨دا، وەك كاندیدی بەڕێوەبەر بەشداریكردووە لە گرووپی میدیای توركواز و لە ماوەیەكی دیاریكراودا لە هەموو بەشەكانی گرووپەكەدا ئەركی وەرگرتووە.\nسەردار كاراگۆز لە ساڵی ٢٠١٠دا، دەستی بە خوێندنی ماستەر كردووە لە بەشی كارەكانی میدیادا لە زانكۆی نیو سكوڵ لە ئەمریكا و دوای تەواوكردنی ماستەر لە بەشی سەندیكای نیویۆرك تایمز دەستی بەكار كردووە و پاشان لەنێوان ساڵانی ٢٠١٢-٢٠١٤دا، وەك پەیامنێری دیپلۆماسیی نەتەوە یەكگرتووەكان كاری بۆ تەلەڤیزیۆنی ئا هەبەر كردووە و لە دوای ساڵێك بووەتە گۆشەنووسی هەفتانەی رۆژنامەی سەباح لەبارەی رۆژەڤی ئەمریكا.\nلە لایەكی دیكەشەوە هەر لەسەر رۆژەڤی ئەمریكا لە ماڵپەڕی usabah.com كاری كردووە.\nسەردار كاراگۆز دوابەدوای گەڕانەوەی بۆ توركیا، وەك بەڕێوبەری هەواڵە دەرەكییەكانی رۆژنامەی سەباح كاری كردووە، لەم قۆناغەدا دەستیشی بە ئامادەكاری بۆ دامەزراندنی رۆژنامەی "Daily Sabah" كردووە و لە مانگی شوباتی ٢٠١٤دا، بووەتە بەڕێوبەری پەخشی ناوەندی سەرەكی رۆژنامەی "Daily Sabah".\nسەردار كاراگۆز لە تشرینی یەكەمی ٢٠١٨دا، چووەتە تۆڕی میدیایی " TRT" و بووەتە بەڕێوبەری پەخشی گشتیی كەناڵە نێودەوڵەتییەكانی هەواڵیی "TRT". لەو ماوەیەدا بەشەكانی عەرەبی، ئەڵمانی، رووسی و زمانەكانی ناوچەی بەلقانی بۆ "TRT" زیادكردووە و گرنگییەكی زۆری هەبووە لە سەركەوتنی كەناڵەكە لەسەر ئاستی نێودەوڵەتی.\nسەردار كاراگۆز لە حەوتی نیسانی ٢٠٢١ەوە تا ئێستا، وەك بەڕێوبەری گشتیی و سەرۆكی دەستەی بەڕێوەبردنی ئاژانسی ئانادۆڵو كار دەكات.


خه‌باتی ئاشتیخوازانه/په‌نجا خاڵی بنه‌ڕه‌تی خه‌باتی ئاشتیخوازانه (خاڵی 38)\nچۆناوچۆن كه‌مپه‌ینێكی كردنی رێخه‌ین؟\nئاماده‌كردنی كه‌مپه‌ینێكی كردنی و شێوازی به‌رنامه‌ڕێژیی به‌پێچه‌وانه:\nزۆرێك له چالاكییه‌كانی ده‌ره‌كی بزوتنه‌وه‌یه‌كی ئاشتیخوازانه, به‌ستراوه به به‌شداریكردن له جۆرێك له كه‌مپه‌ین. ئێستاش ئه‌و كه‌مپه‌ینه چ په‌یوه‌ندی به پاڵپشتیكردن له كاندیدێكی ریفۆرمخواز بێت، چ په‌یوه‌ندی به پچڕاندنی هاوكاری له‌گه‌ڵ ده‌وڵه‌ت بێت یا په‌یوه‌ندی به كرده‌ویه‌كی ئاشتیخوازانه‌ی وه‌ك گه‌گرتن. مادامێك شێوازی به‌كارگیراو به شێوه‌یه‌كی ستراتژی داڕێژراوه و جێبه‌جێ بووه، ئه‌وا ئێمه سه‌روكارمان له‌گه‌ڵ كه‌مپه‌ینه. بۆ سه‌رخستنی بزوتنه‌وه‌یه‌كی ئاشتیخوازانه, پێویسته زۆر چالاكانه له‌كه‌مپه‌ینه گه‌وره‌كاندا به‌شدار بیت.\nهه‌ر كه‌مپه‌ینێكی كردنی پێكهاتووه له دوو به‌ش: به‌شی به‌رنامه‌ڕێژی و به‌شی هه‌ڵسووڕاندن.\nبۆ سه‌ركه‌وتن له كه‌مپه‌یندا ده‌بێ دوو شتمان له‌به‌رده‌ست بێت: رۆژژمێرێكی دروستی رووداوه‌كان و نووسینگه یا ناوه‌ندێك بۆ هاوئاهه‌نگ كردنی چالاكییه‌كان. له‌م ناوه‌نده‌دا ئه‌رك و به‌رپرسیارێتییه‌كان به روونی دیاری ده‌كرێن تا هه‌مووان بزانن كه چ كه‌سێك چ ئیشێك ده‌كات و چ كه‌سانێك پێویسته كه له هه‌واڵه‌كانی په‌یوه‌ندیدار به كه‌مپه‌ین ئاگادار بكرێنه‌وه.\nكاتێك زانیتان چۆن گه‌ڵاڵه‌ی كه‌مپه‌ینێك داڕێژن و بتوانن له سه‌رمه‌شقی به‌رنامه‌رێژی به‌پێچه‌وانه كه‌ڵك وه‌ربگرن تا بتوانن چالاكییه قورس و ئاڵۆزه‌كان بكه‌نه ئه‌ركانێكی ساده، ده‌بێت بكه‌ونه بیری ئیستیفاده‌كردن له‌هه‌ندێك ئاسانكاری (وه‌كو ناوه‌ندی كه‌مپه‌ین) تا گه‌ڵاڵه‌كه‌تان جێبه‌جێ بكرێت.\nپێكهاته‌ی رێكخراوه‌یی ( كه له ڕووی لۆجێستیكی یارمه‌تی به‌ڕێوه‌بردنی كه‌مپه‌ینی كردنی ده‌كات) پێویسته له بنه‌مایه‌ك به ناوی " كاركۆ پێڕه‌وی ده‌كات له قه‌واره" پێڕه‌وی بكرێت و ئه‌م خاڵانه به‌كار بێن:\nكاركۆی به‌ڕێوه‌بردنی و كاركۆی تایبه‌ت به هێزی مرۆیی.\nكاركۆی زانیاری و تاوتوێكاری.\nكاركۆی په‌یوه‌ندییه‌كان ( ناوخۆیی و ده‌ره‌كی)\nكاركۆی لۆجێستیكی و كرده‌وه‌یی.\nپێویسته ئه‌م چوار ده‌سته په‌یوه‌ندی كاریگه‌ریان پێكه‌وه هه‌بێ و چالاكییه‌كانیان به‌رده‌وام هاوئاهه‌نگ بكرێت.\nپه‌یوه‌ندییه‌كانی ئه‌م ده‌سته‌یه ده‌بێ بكه‌وێته لێكۆڵین و ره‌خنه و به‌شێك بۆ پشتیوانی كردن ده‌بێ هه‌بێت. بۆ نموونه: ده‌سته‌ی یه‌ك ده‌بێ بزانێت كه ده‌سته‌ی چوار پێویستی به چ سه‌رچاوه‌یه‌كه بۆ ئه‌وه‌ی بتوانێت پشتیوانی له كرده‌وه‌یه‌ك بكات بۆ ئازادی چاپه‌مه‌نییه‌كان.\nشێوه‌ی كلاسیك بۆ رێكخستن: بۆ رێكخستنی كه‌مپه‌ین رێگه‌ی جۆراوجۆر زۆرن. مۆدێلی پێشنیازكراوی "جی گالبریت" پێكدێت له 5 (پێنج)ده‌سته، كه پێویسته له‌وان به شێوه‌یه‌كی كاریگه‌ر سوودمه‌ند بین. ئه‌گه‌ر بتوانن وه‌ڵامی كێشه‌وبه‌ره سه‌ره‌كییه‌كان له‌هه‌ر ده‌سته‌یه‌ك بده‌نه‌وه، ده‌توانن له دوو بابه‌تی ئه‌ساسی تێبگه‌ن: یه‌كه‌م: ده‌گه‌ن به‌وه‌ی كه رێكخراوێك چۆن ئیش ده‌كات. دووهه‌م: ده‌زانن كه چ شتانێك له ناو رێكخراودا ده‌بێ چاك بكرێن یا بگۆڕدرێن تا كار و به‌رنامه‌رێژییه‌كان باشترین ئه‌نجام وه‌ربگرن.\nستراتژی مه‌زن >> ئامانجه‌كان >> ئه‌ركه‌كان.\nئه‌ركه‌كان چۆن دیاری و دابه‌ش ده‌كرێن؟\nده‌سه‌ڵات به چ شێوه‌یه‌ك له ده‌سته و رێكخراو به گشتی، دابه‌ش ده‌كرێت؟\nمیكانیزمی بڕیاردان (ده‌نگدان، راوێژكردن؟)\nچۆن زانیارییه‌كان كۆكه‌ینه‌وه و بڵاویان بكه‌ینه‌وه؟\nبه‌چ شێوه‌یه‌ك پله‌ی ئه‌ندامانی چالاك به‌رز بكه‌ینه‌وه؟\nچۆن شێوه‌ی رێبه‌ری له لایه‌ن كام ده‌سته‌وه قه‌بووڵ بكرێت؟\nجاروبار چوارچێوه‌ی كار كێشه‌مان بۆ چاره‌سه‌ر ناكات. ئێستا هۆكه‌ی سه‌ركوت بێت یا ئه‌وه‌ی كه بزوتنه‌وه هێشتا پێویستی به گه‌شه‌كردنه. ده‌بێ چاولێبكه‌ین كه ده‌فرایه‌تی بزوتنه‌وه بۆ چ ئامانجگه‌لێك شیاوه. (وه‌رگیراوه له په‌رتووكی گه‌ڵاڵه‌ی رێكخراوه‌یی له نووسینی "جی.ئاڕ. گالبریت").


Vanity : Appointment Remodel Tiles Design Bathroom Spaces Images Bathrooms Home Ideas Small Amusing Lanka Depot Application Sri Tool Ipad For Designs Modern Shower Master Faucets Services Lowes Makeovers ~ Joceedesigns\nVanity Appointment Remodel Tiles Design Bathroom Spaces Images Bathrooms Home Ideas Small Amusing Lanka Depot Application Sri Tool Ipad For Designs Modern Shower Master Faucets Services\nHome ⟩ Vanity ⟩ Lowes Bathrooms Design ⟩ Appointment Remodel Tiles Design Bathroom Spaces Images Bathrooms Home Ideas Small Amusing Lanka Depot Application Sri Tool Ipad For Designs Modern Shower Master Faucets Services\nPublished at Sunday, August 18th, 2019 - 12:02:11 PM. Vanity. By Loring Paré.\nlowes bathroom design reviewslowes small bathroom vanitylowes small bathroom cabinetslowes design bathroom vanitylowes small bathroom makeoverslowes custom bathroom designlowes bathroom tile patternslowes bathroom design toollowes bathroom design ideaslowes small bathroom mirrorslowes bathroom remodel designlowes small bathroomssmall bathroom remodel lowes costlowes small bathroom windowlowes small bathroom remodel\nComments of Appointment Remodel Tiles Design Bathroom Spaces Images Bathrooms Home Ideas Small Amusing Lanka Depot Application Sri Tool Ipad For Designs Modern Shower Master Faucets Services\nlowes bathroom remodel designlowes small bathroom faucetslowes small bathroom cabinetslowes bathroom tile designslowes bathroom tile patternslowes bathroom design reviewssmall bathroom remodel lowes costlowes bathrooms designlowes small bathroom storagelowes custom bathroom designlowes small bathroom sinkslowes small bathroom remodellowes small bathroom windowlowes bathroom design toollowes small bathroom makeoverslowes small bathroomslowes small bathroom vanities sinkslowes small bathroom vanitylowes bathroom design ideaslowes bathroom design serviceslowes small bathroom mirrorslowes small bathroom ideaslowes design bathroom vanity


له‌قه‌ڵادزێ دەسترێژی گولـلە له‌ماڵی په‌یامنێری كوردستان تیڤى ده‌كرێت\nسه‌نته‌ری میترۆ داوا ده‌كات تەقەكەر دەسگیر بكرێت و بدرێتە دادگا\nدوای ئه‌وه‌ى شه‌وی هه‌ینى رابردوو له شارۆچكه‌ی قه‌ڵادزێ دەسترێژی گولـلە له فازڵ عومه‌ر په‌یامنێری كوردستانTV كرا سه‌نته‌ری میترۆ بۆ داكۆكی له مافی رۆژنامه‌نووسانی هه‌رێمی كوردستان له‌باره‌ى رووه‌داوه‌كه‌وه راگه‌یاندراوێكی بڵاو كرده‌وه\nسەنتەری میترۆ رایده‌گه‌ێنێت ، سەركۆنەی تەقەكردن لە ماڵی پەیامنێری كوردستان TV لە قەزای قه‌ڵادزی دەكات و داوا لە لایەنی ئەمنی دەكات لێكۆڵینەوە لە روداوەكە بكات، تەقەكەر دەسگیر بكات و بدرێتە دادگا.\nراشیده‌گه‌یه‌نن ، شەوی هەینی رابردوو لە كاتێكدا فازڵ عومەری پەیامنێری KTV لەگوندی گردە سپیانی سنووری پشدەر سەرقاڵی مەراسیمی پێشوازیكردن بووە میوانەكانی، لەناكاو گوێیان لە دەستڕێژی گولـە بووە.\nفازیل بە میترۆی وت: 10 بۆ 12 فیشەك بەر ماڵمان كەوتووە، لایەنی ئەمنیمان ئاگادر كرده‌وە، لێپێچینەوە بكات.\nجەختیكردەوە، تەقەكردنەكه هەرەمەكی بووە هەر ئەندامێكی خێزانەكەمان یا میوانەكان لە دەرەوە بوونایە بەردەكەوتن.\nفازل عومه‌ر ده‌شڵێت ، هەرچەندە لە ناوچەكەیان ناو بەناو بە هۆی كێشەی موڵكایەتی زەوی و ئاو تەقە دەبیسترێت، بەڵام ئێمە لەو جۆرە كێشانەمان نەبووەو لە روی كۆمەڵایەتیشەوە هیچ جۆره كێشەیه‌كمان نەبووە.\nهەرچەندە شەوی روداوەكە پۆلیسی قەڵادزێ چوونەتە شوێنی رووداوەكە و لێكۆڵینەوەی سەره‌تاییان كردووە، بەڵام بە پێی لێدوانی وتەبێژی پۆلیسی راپەڕین بۆ میترۆ "هیچ جۆرە رووداوێكی لەو شێوەیە نەهاتووه‌تە لای پۆلیس.\nله‌كۆتادا سەنتەری میترۆ سەركۆنەی تەقەكردن لە ماڵی پەیامنێری كوردستان TV لە قەزای قەڵادزێ دەكات و داوا لە لایەنی ئەمنی دەكات لێكۆڵینەوە لە رووداوەكە بكات، تەقەكەر دەستگیر بكات و بدرێتە دادگا.\nسه‌رۆکی هه‌رێمی کوردستان سه‌ره‌خۆشی له خانه‌واده‌ی شێخ سدیق عەبدولعەزیز ده‌کات


لە گوندێكی دەشتی شارەزوور شوێنەوارێكی مێژوویی دۆزرایەوە كە مێژووەكەی بۆ هەزار ساڵ پێش زایین دەگەڕێتەوە.\nلە نزیك گوندی بێستانسوور سەربە دەشتی شارەزوور تیمێكی هاوبەشی ژاپۆنی-لوبنانی لە لایەن زانكۆی سكوبای ژاپۆنی و لەژێر چاودێریی بەڕێوەبەرایەتیی شوێنەواری سلێمانی سەرقاڵی كاری كنە و پشكنینی زانستی و مەیدانین بۆ ئاسەوارە دێرینەكانی ئەو ناوچەیە كە مێژوویان بۆ هەزار ساڵ پ.ز دەگەڕێتەوە.\nگوندی بێستانسوور دەكەوێتە سنووری ناحیەی تانجەرۆ لە دەشتی شارەزوور لە پارێزگای سلێمانی، گوندەكە چەندین شوێنەواری مێژوویی تیادایە و چەند گردۆڵكەیەك كە هەمووی شوێنەواری مێژوویی كۆنن دەكەونە دەورووبەری گوندەكەوە.\nبەپێی ئەنجامی كاری كنە و پشكنینی تیمێكی زانكۆی ریدینگی بەریتانی لە گردێكی گوندەكە و ئاشكراكردنی ئەنجامی كارەكانیان، راگەیەندرا كە بێستانسوور كۆنترین گوندی كشتوكاڵییە لە میزۆپۆتامیا.\nلەئێستاشدا تیمێكی هاوبەشی ژاپۆنی-لوبنانی لە لایەن زانكۆی سكوبای ژاپۆنی و لەژێر چاودێریی بەڕێوەبەرایەتیی شوێنەواری سلێمانی لە یاسین تەپە لە نزیك گوندەكە سەرقاڵی كاری كنە و پشكنینی زانستی و مەیدانین بۆ شوێنەوار مێژووییەكانی ئەو ناوچەیە كە مێژوویان بۆ هەزار ساڵ پ.ز دەگەڕێتەوە.\nسامی جەمیل نوێنەری بەڕێوەبەرایەتیی شوێنەواری سلێمانی، لە بارەی شوێنەوارەكەوە رایگەیاند: "وەك بەڕێوەبەرایەتیی شوێنەواری سلێمانی لەگەڵ تیمێكی زانكۆیی ژاپۆنی و لوبنانی ماوەی سێ وەرزە بە هاوبەشی لەم ناوچەیە كاری كنە و پشكنین دەكەین، بۆ ئەمساڵیش 20 رۆژە دەستمان بە كاری كنە و پشكنین كردووە و رۆژانە بەردەوامین لە كارەكەمان".\nوتیشی: "لە ئەنجامی ئەو كارانەی لەم ماوەیەدا كردوومانە دۆزینەوەی دوو گۆڕ بووە كە یەكیان لە شێوەی هۆڵێكی گەورەیە و چەند رووفاتێكی تیادایە كە لە دوو نهۆمی لەسەر یەك نێژراون، هەروەها گۆڕێكی ترمان لە هەمان ناوچە دۆزیوەتەوە كە ئەویش چەند رووفاتێكی تیادا نێژراوە لە هەردوو گۆڕەكەش ئێسك و پرووسكی 11 كەسی تیادایە".\nسامی جەمیل لە بارەی مێژووی ئەو ناوچەیە و ئێسكەكانەوە، ئاماژەی كرد بەوەی كە بەپێی ئەو بەڵگانەی دەستیان كەوتووە ئەو ناوچەیە مێژووەكەی بۆ 700 تا هەزار ساڵ پ.ز و سەردەمی ئاشوورییەكان دەگەڕێتەوە.\nبڕیارە دوای تەواوكردنی كارەكانی ئەو تیمە هاوبەشە لە یاسین تەپە، دواتر شوێنەوارە دۆزراوەكان رادەستی بەڕێوەبەرایەتیی شوێنەواری سلێمانی بكرێت و بەڕەسمی راپۆرتی كۆتایی لەسەر ئەو ناوچەیە ئاشكرا بكرێت.


کوردپرێس :: Kurdpress News Aganecy - هەڵکردنی ئاڵای کوردستان و پەسند کردنی ڕێفراندۆم لە کەرکووک لە پێناو جێبەجێ کردنی دەستووری عێراقە\nڕێبوار تاڵەبانی سەرۆکی ئەنجومەنی پارێزگای کەرکووک لەلێدوانێکی تایبەت بۆ کوردپرێس:\nهەڵکردنی ئاڵای کوردستان و پەسند کردنی ڕێفراندۆم لە کەرکووک لە پێناو جێبەجێ کردنی دەستووری عێراقە\nبەشی عێراق و هەرێمی کوردستان- سەرۆکی ئەنجومەنی پارێزگای کەرکووک دەریبڕی، هەڵکردنی ئاڵای کوردستان لەو پارێزگایە بەهۆی دۆخی عێراق و لەبەرچاو گرتنی لایەنە عێراقییەکان و چاوەڕێیی لە بەغدا بۆ جێبەجێ کردنی مادەی ١٤٠ی دەستووری 10 ساڵ پشت گوێ خراوە\nڕێبوار تاڵەبانی لە پێوەندیێکی تەلەفۆنی لەگەڵ کوردپرێسدا، سەبارەت بە هۆکار و مەبەستی ئەنجومەنی پارێزگای کەرکووک بۆ بڕیاری هەڵکردنی ئاڵای هەرێمی کوردستان لەو پارێزگایە وتی: پرسی هەڵکردنی ئاڵای هەرێمی کوردستان لە پارێزگای کەرکووک لە ئەنجومەنی ئەو پارێزگایە بە پێی داخوازیی فەرمی و یاسایی دوکتور نەجمەدین کەریم پارێزگاری کەرکووک و بە مەبەستی جێبەجێ کردنی مادەی ١٤٠ی یاسای بنەڕەتی عێراق هاتە ئاراوە و پەسند کرا. ئامانجی دانانی ئەم مادەیە لە دەستووری عێراق دیاری کردنی چارەنووسی ناوچە جێناکۆکییەکان لەم وڵاتەدایە.\nڕێبوار تاڵەبانی جەختی کردەوە، هەڵکردنی ئاڵای کوردستان لە کەرکووک، داپەڕێکی یاساییە.\nسەرۆکی ئەنجومەنی پارێزگای کەرکووک سەبارەت بە هۆکاری داخوازییەکەی نەجمەدین کەریم پارێزگاری کەرکووک لەم دۆخەی ئێستادا وتی: دەبوایە 10 ساڵ پێش ئێستا ئەو داپەڕە ئەنجام بدرایە. لایەنی عێراقی لە جێبەجێ کردنی مادەی 140 یاسای بنەڕەتی و چارەسەر کردنی پرسی ناوچە کێشە لەسەرەکان کەمتەرخەمیی نواندووە و دەبوایە 10 پێش ئێستا ئاڵای کوردستانمان لە کەرکووک هەڵکردایە، بەڵام هەلومەرجی تایبەتی عێراق و هەڵوێستی دیکەی لایەنە عیراقییەکان لەبەرچاو گیرا و ئەو داپەڕە وەدوا کەوت.\nنەجمەدین کەریم سەبارەت بە کاردانەوەی ئەنجومەنی نوێنەرانی عێراق و بە یاسایی نەزانینی بڕیارەکەی ئەنجومەنی پارێزگای کەرکووک سەبارەت بە هەڵکردنی ئاڵای کوردستان لەو پارێزگایە وتی: ئەنجومەنی نوێنەرانی عێراق بڕیاری خۆی سەبارەت بە هەڵکردنی ئاڵای کوردستان لە کەرکووکی پووچەڵ کردەوە.\nسەرۆکی ئەنجومەنی پارێزگای کەرکووک هەروەها سەبارەت بە ئەو لایەنانەی لە نێوخۆی پارێزگای کەرکووکدا لەگەڵ ئەو بڕیارە دژایەتییان کردووە، بەتایبەت تورکمان و عەرەبەکان و هەروەها شێوەی مامەڵەی ئەنجومەنی پارێزگا لەگەڵ ئەو بەرهەڵستکارانە وتی: تێکڕای تورکەمانەکان و عەرەبەکانی کەرکووک هەڵکردنی ئاڵای کوردستان لەو پارێزگایەیان قبووڵ کردووە و دەنگی ئەرێیان پێداوە و بەدڵنیاییەوە لەگەڵ بەرهەڵستکاران کە بریتین لە چەند ڕەوتی تورکەمانی و عەرەب، لەوبارەوە گفتوگۆ دەکەین.\nناوبراو سەبارەت بە بڕینی مووچەی فەرمانبەرانی کەرکووک لە لایەن دەوڵەتی ناوەندیی عێراق وەک کاردانەوەیێک بە هەڵکردنی ئاڵای کوردستان لەو پارێزگایە وتی: حەیدەر عەبادی سەرۆک وەزیرانی عێراق ڕایگەیاند کە ئاوەها داپەڕێک ڕوو نادات. کردەوەیێکی لەو چەشنە یاسایی نییە و کاردانەوەی جیهانیی بەشوێنەوە دەبێت.\nڕێبوار تاڵەبانی سەبارەت بە دژایەتی کردنی وڵاتانی ناوچەکە لەگەڵ هەڵکردنی ئاڵای کوردستان لە کەرکووک و بەتایبەت هەڕەشەی تورکیا لەوبارەوە وتی: ئەم کاردانەوانە نموونەی ڕاستەقینەی دەستێوەردان لە کاروباری ناوخۆ و پێشێل کردنی سەروەریی عێراقە. پرسی کەرکووک پرسێکی عێراقییە و عێراقییەکان بۆخۆیان چارەسەری دەکەن و دەوڵەتی ناوەندیی عێراقیش دەبێ وەڵامی ئەو وتانە و دەستێوەردانانە بداتەوە.\nڕێبوار تاڵەبانی سەبارەت بە پەسند کردنی ڕێفراندۆمی دیاری کردنی چارەنووس لە کەرکووک لە لایەنی ئەنجومەنی ئەو پارێزگایە زیادی کرد: بڕیاری گشت‌پرسی بۆ دیاری کردنی چارەنووسی ئەو پارێزگایەیە. تا ئێستا دەوڵەتی ناوەندیی عێراق، مادەکانی دەستوور بۆ بەڕێوەبردنی ڕێفڕاندۆم لە کەرکووک و دیکەی ناوچە کێشە لەسەرەکانی جێبەجێ نەکردووە و ئەو کارە وەدوا دەخاتەوە. خەڵکی کەرکووک مافی ئەوەیان هەیە لە سەرۆک وەزیران و بەغدا داوا بکەن ئەو ماددانە جێبەجێ بکرێت. لە مادەی 140 بە شێوەیێکی ڕوون و دیاریکراو جەخت کراوە چارەنووسی ئەو ناوچانە لە ڕێگەی یاسایی و بەڕێوەبردنی گشت‌پرسی دیاری بکرێت.\nناوبراو سەبارەت بە وەڵامی سەرۆکی سیاسیی هەرێمی کوردستان بە داخوازی ئەنجومەنی پارێزگای کەرکووک بۆ بەشداریی نوێنەرێک لەو پارێزگایە لە شاندی دانوستانی هەرێمی کوردستان لەگەڵ بەغدا سەبارەت بە دیاریکردنی چارەنووس وتی: هێشتا لەوبارەوە هیچ وەڵامێک لە لایەن هەولێرەوە نەگەیشتۆتە دەستمان،\nلە وەڵامی ئەو پرسیارە کە ئەگەر ڕێفڕاندۆم لە کەرکووک بەریوە بچێت و دەرنجامەکەی لکاندنی ئەو پارێزگایە بە هەرێمی کوردستان بێت، ئایا سەرەڕای ئەو دژایەتییانەی لە عێراق و ناوچەکەدا هەیە، ئەو داپەڕە جێبەجێ دەکرێت، دەریبڕی: ئەوە پرسێکی ناوخۆی عێراقە و دەبێ بە دەستی عێراقییەکان چارەسەر بکرێت و بڕیاری بۆ بدەن و نابێ کەس لە کاروباری ناوخۆی عێراقدا دەستێوەردان بکات. لە واقیعدا ئەوە خەڵکی کەرکووکن کە دەبێ چارەنووسی خۆیان دیاری بکەن.\nسەرۆکی ئەنجومەنی پارێزگای کەرکووک سەبارەت بە چارەنووسی داهاتە نەوتییەکانی کەرکووک لەو گۆڕانکارییانەدا وتی: تا ئێستا داهاتی نەوتیی کەرکووک بە پێی یاسا بۆ هەمووی هاووڵاتیانی عێراق بووە، بەڵام ئەگەر گۆڕانکاریێکی نوێ ڕوو بدات، بە دڵنیاییەوە دۆخەکە دەگۆڕدرێت و ڕێککەوتنی نوێ و یاسای نوێ حاکم دەبێت.\nلێدوان: حەسەن ساڵحی/ بەشی عێراق و هەرێمی کوردستان\nکۆدی بابه‌ت: 71261 | به‌روار: ۱۳۹۶/۱/۱۷ | کاتژمێر: 17 : 17


سه‌رۆك بوش بۆ به‌شـداریـكردن له كۆبوونه‌وه‌ی لووتكه‌ی ناتۆ گه‌یشـته ڕۆمانیا\nسه‌رۆكی ئه‌مریكا جۆرج بوش گه‌یشتۆته ڕۆمانیا بۆ به‌شـداری له كۆبوونه‌وه‌ی لووتكه‌ی ناتۆ له پاش ئه‌وه‌ی به‌ڵێنی دا به توندی فشـار بۆ هاوپه‌یمانان بهێنێت ده‌ست به پـرۆسه‌ی ئه‌ندامایه‌تی بۆ ئۆكراین و گورجسـتان بكرێت.\nبه‌ڕێز بوش ته‌ئكیدی له‌سه‌ر هه‌ڵوێستی خۆی كرده‌وه ئه‌و كاته‌ی له كیه‌ڤ پایته‌ختی ئۆكراین بوو سه‌ره‌ڕای دژایه‌تی به‌رده‌وامی ڕوسـیا و هه‌ندێ له هاوپه‌یمانانی ئه‌مریكا.\nسه‌رۆك بوش و سه‌رۆكی ئۆكراین ڤیكتۆر یوشچینكۆ گوتیان كه‌وره‌تركرانی ناتۆ له دژی ڕوسیا نیـیه و گوتیشـیان مۆسـكۆ ناتوانێت ڤیتۆی ئه‌م مه‌سه‌له‌یه بكات.\nبه‌ڕێز بوش ئه‌وه‌ی ڕه‌تداوه‌ته‌وه كه ڕێـكـكه‌وتنێـك هه‌بێت له‌بری پـشتیوانی ئه‌مریكا بۆ ئۆكراین و گورجسـتان پـشتیوانی له به‌رنامه‌ی ئه‌مریكا بۆ دانانی سـیـستمی به‌رگری موشه‌كی له ئه‌وروپای مه‌ركه‌زی بكرێت. ڕوسیا به توندی دژایه‌تی گه‌وره‌كرانی ناتۆ و هه‌روه‌ها دانانی سـیسـتمی به‌رگری موشه‌كی ده‌كات.\nئه‌ندامانی ناتۆ ئه‌ڵمان و فه‌ره‌نسـاش هه‌ردووكیان دوودڵیـیان نیشـانداوه له‌سه‌ر ئاماده‌ی ئۆكراین و گورجسـتان بۆ پـرۆسه‌ی به ئه‌ندامبوون. له پاریس سه‌رۆك وه‌زیری فه‌ره‌نسـا هه‌ڵوێسـتی وڵاته‌كه‌ی دووپات كرده‌وه.\nسه‌باره‌ت به‌م سه‌ردانه‌ی سه‌رۆك بوش بۆ ئۆكراین په‌یامنێری ده‌نگی ئه‌مریكا پاوڵا ۆڵفسن دوو ڕاپـۆرتی له كه‌یه‌ڤی پایته‌ختی ئۆكراینه‌وه ناردووه و هاوكارانمان موعته‌به‌ر شیروانی و سمكۆ عه‌زیز و خالید فه‌تاح به كوردی ئاماده‌یان كردووه، ده‌توانن گوێبیسـتی ده‌قی وه‌رگێڕاوی هه‌ردوو ڕاپـۆرته‌كه بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه.


وەفدێكی كۆمەڵە لەگەڵ سەرۆكی گروپی پەرلەمانتارانی بریتانیا كۆبوونەوە - کۆمەڵەی زەحمەتکێشانی کوردستان\nرۆژی 27/2/2019، وەفدێكی كۆمەڵەی زەحمەتكێشانی كوردستان دیدارێكیان لەگەڵ بەڕێز ساندی مارتین، ئەندامی پەرلەمان‌و سەرۆكی گروپی پەرلەمانتارانی بریتانیا بۆ رۆژهەڵاتی كوردستان ئەنجامدا.\nلەو دیدارە دۆستانەدا كە هەر یەك لە هاوڕێ رەزا كەعبی، دەبیری هەیئەتی ئیجرایی كۆمەڵە‌و هاوڕێ حەمید مورتەزا زادە راوێژكاری كومیتەی ناوەندیی كۆمەڵە‌و بەرپرسی كومیتەی بریتانیا، هەروەها بەڕێز كاك مەولود سوارە ئەندامی رێبەری‌و نوێنەری حیزبی دیموكراتی كوردستان لەبریتانیا بەشداربوون.\nلە دیدارەكەدا قسەوباسێك لەسەر دوایین رووداوەکانی ئێران و بەتایبەت رۆژهەڵاتی کوردستان کرا و بەڕێز ساندی مارتین لەتازە ترین هاوکاری دە حیزب و لایەنی سیاسی ئێرانی کوردستانی و دەست بەکار کردنی هاوکاری لەژێر ناوی “لە پێناو ئازادی و یەکسانی لە ئێران دا”، ئاگادار کرایەوە.\nبەشێکی تری کۆبونەوەکە باسێکی گشتی لەسەر کەیسی چل سالەی کۆماری ئیسلامی و هەروەها دواین ئالوگۆرەکانی ئێران و بەتایبەت رۆژهەڵاتی کوردستان و دەست تێوەردان و خەراپکاریەکانی کۆماری ئیسلامی ئێران لە رۆژهەڵاتی نێوەراست و دانی چرا سەوزی وڵاتانی ئەوروپا بە ئێران و پشت نەگرتنی گەلانی ئێران لەلایەن وڵاتانی ئەوروپای و هێشتنەوەی کۆماری ئیسلامی تا ئەمرۆ.\nبەرێز ساندی مارتین لەگەل ئەوەی خۆشحالی خۆی لەم دیدارو چاوپێکەوتنەدا دەربری و پشتیوانی خۆی لە جولانەوەی کورد بەگشتی و بەتایبەت ڕۆژهەڵاتی کوردستان دەربری و تەکیدی لەسەر ئەوە کردەوە کە ئەو رژیمانە درەنگ یا زوو دەرۆن و کورد و نەتەوەکانی تری لە ئێران بە مافەکانی خۆیان دەگەن.\nئەم کۆبونەوەیە دەسپێکێك دەبێت بۆ ئەوەی لەداهاتوو دا دیدارو چاوپێکەوتنەکانی سیاسی ناوەندی هاوکاری حیزبەکانی کوردستانی ئێران بخەینەوە سەریەك و بەیەك دەنگ و یەك ووتار لەگەل دۆستان و خەلکانی بیانی دیدارو چاوپێکەوتن و کاری دیپلوماسیمان درێژە پێ بدەین.\n2019/02/28 /by ئەدمین\nراشکاو – ٧ وەفدێكی یەكگرتوو سەردانی ناوەندی سەركردایەتی كۆمەڵەی كرد...


بڕیار و ڕێنماییەکانی پارێزگای هەڵەبجە، کە لە کۆبوونەوەی ئەمڕۆ ٢٠٢٠/٣/١٧پەسەند کران | Rwmal | ڕووماڵ\nده‌ستپێك ته‌ندرووستی و خێزان بڕیار و ڕێنماییەکانی پارێزگای هەڵەبجە، کە لە کۆبوونەوەی ئەمڕۆ ٢٠٢٠/٣/١٧پەسەند کران\nبڕیار و ڕێنماییەکانی پارێزگای هەڵەبجە، کە لە کۆبوونەوەی ئەمڕۆ ٢٠٢٠/٣/١٧پەسەند کران\nله به‌رواری: ئازار 17, 2020 بێ لێدوان\nلەبەر ڕۆشنایی ڕێنماییەکانی هەردوو وەزارەتی ناوخۆ و تەندروستی لە هەرێمی کوردستان و بۆ زیاتر پاراستنی تەندروستی کۆمەڵانی خەڵک و هاووڵاتیانی پارێزگای هەڵەبجە ، بۆ هەڵمەتی ڕووبەڕووبوونەوەی ڤایرۆسی کۆرۆنا ، لیژنەی ئۆپەراسیۆنی پارێزگا ئەم بڕیار و ڕێنمایی و ڕاسپاردانەی خوارەوەی پەسەند کرد :\n٣ – دوکانی سەوزە و میوەکان دەتوانن بە هۆکارەکانی گواستنەوەی وەک ( عەرەبانە و پیکاب و …. هتد ) بە کۆڵانەکانی ناو شاردا و دوور لە شەقامە سەرەکییەکان ، سەوزە و میوە بفرۆشن .\n٤ – دوکانی گۆشت فرۆشەکان تەنھا رۆژی٢٠٢٠/٣/١٨ لەکاتژمێر ٦بەیانی تا١١ نیوەرۆ دەکرێنەوە لە ژێر چاودێری لیژنە ھاوبەشەکانی قائمقامية ت وە پێویستە ھاولاتیان لەو کاتەی دیاری کراوە پیداویستیەکەیان بکرن چونکە دوای ئەو بەروارە دادەخرێت ، بە ڕەچاوکردنی ئەم خاڵانەی خوارەوە :\nآ- بە هیچ شێوەیەک قەرەباڵغی ڕێگەپێدراو نیە .\nآ- قەرەباڵغی ڕێگەپێنەدراوە .\n٦ – بە پێی بەیانی ژمارە ( ١٩ )ی ساڵی ٢٠٢٠ وەزارەتی ناوخۆی حکومەتی هەرێمی کوردستان ، هاتووچۆی ئۆتۆمبێل و ماتۆڕ بە هەموو شێوەیەک بۆ هەفتەبازاڕ و شوێنە ڕێگاپێدراوەکان قەدەغەیە و ڕووبەڕووی ئیجرائاتی یاسایی دەبنەوە .\nتێبینی: لە کاتی دەرچوونی هەر بەیان و بڕیارێک ، کە لە وەزارەتی ناوخۆ دەدرێت ، ئەوا ئەو بڕیارە دەبێتە بڕیاری فەرمی .\nئازاد تۆفیق ڕەحیم


یەکێتی: دوو برا کوژراوەکەی چۆمان یەکێتی بوون و لە ستەمکردن لە هەڤاڵانمان بێدەنگ نابین\nمه‌كته‌بی سیاسی یەکێتی ڕاگەیەندراوێکی لەسەر ڕووداوەکەی چۆمان بڵاوکردەوە و ڕایگەیاند، دوو برا کوژراوەکە ئەندامی یەکێتین و قبوڵی ستەمکردن لە ئەندامانیان ناکەن.\nلە راگەیەندراوەکەی یەکێتیدا هاتووە " دوێنێ له گوندی (گونده‌ژوور)ی ناوچه‌ی باڵه‌كایه‌تی، له‌رووداوێكی نه‌خوازراودا، دوو هه‌ڤاڵی یه‌كێتی به‌ناوه‌كانی (فه‌رمان و لوقمان ئه‌سكه‌نده‌ر) له‌ناو باخ و ڕه‌زی خۆیاندا به‌هۆی هه‌ڵه‌شه‌یی و پابه‌ندنه‌بوون به‌یاساوه له‌لایه‌ن ژماره‌یه‌ك چه‌كدار به‌ناهه‌ق شه‌هیدكران و دوو برای تریشیان برینداركران".\nئەوەشهاتووە "به‌توندی ئیدانه‌ی ئه‌و ده‌ستدرێژیانه ده‌كه‌ین و به‌ده‌ستدرێژی بۆ سه‌ر سه‌روه‌ری یاسا و مافی هاووڵاتیانی كوردستانی ده‌زانین و یه‌كێتیی نیشتمانیی كوردستان، له‌به‌رامبه‌ر هه‌ر ده‌ستدرێژی و سته‌مكردنێك له‌هه‌ڤاڵه‌كانی بێده‌نگ نابێت".\nیەکێتی دەشڵێت "ده‌بێت ئه‌نجامده‌رانی ئه‌م تاوانه به‌زووترین كات دادگایی بكرێن و وه‌ك تاوانبار سزای سه‌رپێچی و تاوانه‌كانیان وه‌ربگرن و ئه‌م كێشه‌یه له‌بنه‌ڕه‌ته‌وه چاره‌سه‌ر بكرێت".\nئاماژەی بەوەشکردووە "پێمانوایه ئه‌مجۆره ره‌وشه عه‌سكه‌ریه له‌لایه‌ن هێزه‌كانی به‌شه‌كانی كوردستانه‌وه، له‌خزمه‌تی ئاشته‌وایی نیه و له‌گه‌ڵ دۆخی سیاسی و ئیقلیمی باشووری كوردستاندا ناگونجێت"\nیەکێتی وتوشیەتی "ناوچه‌ی باڵه‌كاتی، دوو ساڵه به‌هۆی بوونی باره‌گای ئه‌و هێزه چه‌كدارانه‌وه گوندنیشن و جوتیاره‌كانی رووبه‌روی بۆردومان بوونه‌ته‌وه و ڕه‌زو باخه‌كانیان سووتاوه و زیانی زۆریان پێگه‌یشتووه".


فەرهەنگی شەیتان … ن: دادیار ئازاد – Dengekan\nفەرهەنگی ڕاڤەی ڕاڕایی و چاوبەستییەکانی مرۆڤ.\nکتێبی “فەرهەنگی شەیتان”، شرۆڤەی چەند چەمک و وشەیێکە بە شێوەی تەنز، یانی نووسەر شێوازێکی هەڵبژاردووە، کە وات لێ دەکات بە خۆت پێبکەنیت. ئەو وشانەی دەنێویدا وەک بنـواژە ‘Lemma’ هاتوون، بە جۆرێکی دیکە لە خەیاڵی ئەفرێنەری نووسەردا واتایان پێ بەخشراوە، کە هەر ئەم بنـوشە “لێما”ـیانە لە ئاستی کۆمەڵـایەتی و کەلتوری و ئاینی و سیاسیدا، بە جۆرێکی دیکەی جیاواز لە شرۆڤەی نێو فەرهەنگی شەیتاندا، دەقیان گرتووە و نەقشی واتایان لە مێشک و خەیاڵی ئێمەدا جێگیربووە.\nئەمە ڕوانینێکی دیکەیە بۆ وشە، بەدەر لە واتای سەپێنراوی پێشووتریاندا. یان با بڵێین ئەو واتا سەپێنراو و بە ڕتووشەی کە تاک و کۆمەڵگا و میدیا و سیاسی و ئاین و نەریت داویانەتە پاڵ وشە، لێرەدا هەڵگێڕدراونەتەوە و دژ و پێچەوانەی تێگەیشتنی باو، لەسەر تەختی فەرهەنگەکەدا خۆیان دەنوێنن.\nنووسەر ئەو دۆخە چەپەکەی وشەی نیشانداوین، کە تێیدا زمان قەت ناتوانێت بێلـایەن بێت.\nزمان وەک پەیکەری ناوەوەی مرۆڤ، واتایێک بەرجەستە دەکات؛ جیایە لەوەی بە مێشک ناسێنراوە و تێی پەستێنراوە، ئەویش واتایێکی سێبەرە، کە بەردەوام لە هەموو کات و شوێنێکدا نوێنەرایەتیی پەیکەرەی ناوەوەمان دەکات و کەوشەنی بەرژەوەندی و حەزەکانی دادەنێت و دەپارێزێت و تەواو قاڵبێکی ئەهریمەنی وەردەگرێت.\nلەم کتێبەدا، سەرپۆش و ڕووبەندی وشەکان لـادراوە و، تا گوێ بۆ وشە شەیتانییەکان ڕانەگرین.\nلەوانەیە مەبەستی بنووسەکەی ئەوەش بووبێت کە: بۆچی مێشک و دەرونی ئێمە، ببێتە مەکۆی ئەو جۆرە وشانە!\nزمان گەر شمشێرێکی دووسەرە بێت، ئەوا لە فەرهەنگەکەدا، هەر ورشەی لـا شەیتانییەکەی دەبینرێت.\nلەگەڵ خوێندنەوەی شرۆڤەی هەر دانە وشەیێکی فەرهەنگەکە بزەت کرد، ئەوا مانای وایە بەسەر خۆشباوەڕی و فریوی خۆتدا هەڵبوویت.\nئەم فەرهەنگە لە ساڵی (۱۸۸۱) لە گۆڤارێکی هەفتانەوە بە شێوەی ستوون دەستی پێکرد و، تا ساڵی (۱۹۰٦) بە پچڕپچڕی دەوامدەکات.\nدواتر دەکرێتە کتێب.\nکتێبەکە، بەرهەمی تەنزنووس و ڕۆژنامەنووسی ئەمریکایی؛ “ئێمبرۆس بێرس”ە.\nلە چاپی یەکەمیدا، لەبەر تکا و دوودڵیی سەرپەرشتانی چاپکردنەکە لە ناونیشانی کتێبەکە، ئەوا بە ناوی “وشەدانی مرۆڤی ڕەشبین” چاپکراوە، بەبێ ئەوەی بە دەست و دڵی خاوەنەکەی بێت!\nئەمانەش نموونەی لێکدانەوەی چەند پەیڤێکی دوڕ فەرهەنگەکەن:\nلە نیویۆرک بەو کەسە دەڵێن؛ کە باوەڕی بە ئاینی مەسیحی نییە! لە ئەستەنبۆلیش بەو کەسە؛ کە مەسیحییە!\nیەکەمین و ترسناکترین بەڵـا.\nدواهەمین و پێکەنیناویترین کەریێتیی پارەداران.\nسەرچاوەی هەموو ناخۆشی و بەدبەختییەکانمان،\nخـــاوەنـی هەموو خۆشی و چێژە دونیاییەکانیشمان! پەروەرێنی باڵـادەست ئەوی ئەفراندووە.\nژنێکیش بە دنەدانی ئەو؛ بووە باعیسی شەقـتێهەڵدانمان بۆ سەر پشتی زەوی.\nحەوا دەستەونەزەر چووە بەردەم دادگا، داوای لێخۆشبوون و چاوپۆشیی کرد.\nکەسێکە، کە دانوماشی باوەڕی ئەو، لەگەڵ هیی ئێمەدا ناکوڵێت.\nلەبەر خاتری چاکە و بەرژەوەندیی حزب، پۆست و پلە بدەین بە نەنکی خۆمان.\nکارکردنە بە ڕێگە و شێوازی جیا لە هیی من.\nدرەنگ پەیبردنە بە گێلیەتیی خۆت.\nکەسێکە بە تاوانی خواردنی ژەمەکەوە؛ بە شووشتنی قاپوقاچاغ سزادەدرێت.\nئەو ڕۆژگارە دوورەدەستەیە، کە لەوێ کار و کەسابەتی ئێمە؛ بە پیت و بڕشتە. دۆستەکانمان لەوێ یەکـدڵ و یەکـڕوون، گوایە خۆشبەختیشمان هەمیشەییە.\nکەسێکە، کە بە توندی و شەوقەوە بە باوەڕێکەوە پەیوەستە، کە تۆ باوەڕت پێی نییە.\nسەرۆکی کۆمەڵگەیێکە، کە کۆلێرای زۆرداریی، پێ لە تاعونی پاشاگەردانی باشترە.\n“چاوەڕوانی” و “ئارەزووی” نێو یەک بوخچەی سەربەمۆرن.\nکەسێکە؛ کە باوەڕی بە هاوکاریی هاوڕێیانی کردووە.\nیەکێتیی نێوان دوو، یان چەند حزبێکە؛ لەپێناو خێراتر دەستگەیشتن، بە مەرامێکی دیاریکراو، وە تەواو ئەهریمەنی.\nجێگەی داسەکنانی بنووسی “فەرهەنگی شەیتان”.\nن: دادیار ئازاد\nFb: dadyar azad\nPrevious دەستگێڕ …. جەلال عەبدوڵا ساڵح\nNext “سەد و یەک ڕۆژ تەنیایی”و تەمەنێک توانەوە لە نێو نیشتماندا … هۆمەر نۆریاوی